LEGE-OHARRA ETA PRIBATUTASUN-POLITIKA - CAF\nLege-ohar eta pribatutasun-politika honen bidez, CAF TURNKEY & ENGINEERING S.L.U-k (hemendik aurrera “CAF TE”; helbide soziala: LAIDA BIDEA KALEA –205. ERAIKINA. BIZKAIKO PARKE TEKNOLOGIKOA, ZAMUDIO 48170 - BIZKAIA) bere jabetzakoa den webgunearen erabilerari, pribatutasun-politikari eta datu pertsonalen babesari dagozkien baldintzak jakinarazten dizkie erabiltzaileei.\n2. WEBGUNEAREN JABEA\nInformazio Gizartearen eta Merkataritza Elektronikoaren Zerbitzuei buruzko uztailaren 11ko 34/2002 Legearen 10. artikuluan ezarritakoa betez, eta CAF TEek, Interneteko webgune/web-orri honen bidez, informazio-gizartearen zerbitzuak ematen dituenez, interesa duten pertsonen eta erakundeen esku jartzen ditu datu orokor hauek:\nIzen soziala: CAF TURNKEY & ENGINEERING SOCIEDAD LIMITADA UNIPERSONAL\nEgoitza soziala: LAIDA BIDEA KALEA –205. ERAIKINA BIZKAIKO PARKE TEKNOLOGIKOA, ZAMUDIO 48170 - BIZKAIA\nHelbide elektronikoa: protecciondatos@cafte.com\nIdentifikazio Fiskaleko Zenbakia (IFZ): B95503819\nGipuzkoako Merkataritza Erregistroan erregistratua: tomoa, 83. foliaoa, BI-50912 orrialdea.\nWebgunearen edukiak eta zerbitzuak zuzen erabiltzeko konpromisoa hartzen du erabiltzaileak, eta edukiak ezingo dira erabili legez kanpoko jardueretarako edo ordena publikoaren, babes nazionalaren edo osasun publikoaren kontrako jardueretarako.\nErabiltzaileak baimena du webgunean dagoen informazio guztia ikusteko eta hura era pribatuan erreproduzitzeko bere sistema informatikoetan, baldin eta eduki hori bere erabilera esklusiborako bada eta hirugarrenei ematen ez bazaie.\nWebgune honetako eduki guztiak (besteak beste, testuak, grafikoak, irudiak, diseinua eta eduki horiei dagozkien jabetza intelektualeko eskubideak) eta marka, izen komertzial eta bestelako ikur bereizgarri guztiak CAF TE-renak edo haien legezko jabeenak dira (azken horiekin hitzarmenak sinatu ditu CAF TE-ek haien eskubideak uzteko / baimena emateko), eta haien gaineko eskubide guztiak erreserbatuta daude.\nDebekatuta dago edukiak, osorik edo partez, erreproduzitzea edozein formatu edo mediotan (mekanikoa, elektronikoa, erreprografikoa edo besteren bat), eta debekatuta dago haiek hedatzeko, publikoki komunikatzeko edo banatzeko edozein ekintza, CAF TE-en edo dagozkien eskubideen legezko jabeen idatzizko baimenik gabe.\nErabiltzaileek edukiak erabiltzearen ondorioz edo indarrean dagoen edozein lege-xedapen urratzearen ondorioz kalterik edo galerarik sortzen bada, CAF TE-ek ez ditu bere gain hartuko.\nEz dira CAF TE-ren ardurapekoak izango enpresak berak sortutakoak ez diren eta hirugarrenen informazio-iturriei dagozkien edukien zehaztasuna, egiazkotasuna eta iraunaldia.\nAurrekoa gorabehera, CAF TE-ek ez ditu bermatzen ezta bere gain hartzen ere hurrengo egoera hauengatik gerta daitezkeen kalte eta galerak —adibide zehatz hauek ez dute kasuistika guztia biltzen eta mugatzen—:\nWebgunea eskuragarri egotea eta era jarraituan funtzionatzea, eta, zehazki baina ez esklusiboki, erabiltzaileek aukera izatea webgunea, edukiak eta zerbitzuak erabiltzeko, webgunea osatzen duten orrietara sartzeko edo zerbitzuak ematen dituzten web-orrietara sartzeko.\nWebgunearen eta barnean hartzen dituen zerbitzuen eta/edo edukien kalitate- eta funtzionalitate-maila.\nWebgunerako eta barnean hartzen dituen zerbitzuetarako eta/edo edukietarako sarbidea etetea, geldiaraztea edo bertan behera uztea.\nWebgunea eta barnean hartzen dituen zerbitzuak edo edukiak helburu jakin baterako egokitzea.\nErabiltzearen ordenagailuan haren sistema informatikoan aldaketak eragin ditzaketen birusak edo programak izatea.\nDatuak babesteko nazioarteko araudiak zorrotz betetzearekin guztiz konprometituta dago CAF TE, eta kontuan hartzen ditu herrialde batzuetan, eta bereziki Europar Batasuneko herrialdeetan, azkenaldian gertatu diren araudi-aldaketak; batik bat, Europako Parlamentuaren eta Kontseiluaren 2016ko apirilaren 27ko (EU) 2016/679 Araudia hartzen du kontuan, zeinak pertsona fisikoen babesa arautzen baitu datu-pertsonalen tratamenduari eta datu horien zirkulazio askeari dagokionez.\nCAF TE-ek bere pribatutasun-politikaren berri ematen du, bere webgunearen erabiltzaileek jakin dezaten beren datuak nola tratatuko diren eta datuak babesteko zer oinarrizko printzipio aplikatzen diren. Hala ere, zerbitzu jakin batzuek erabilera-baldintza jakin batzuk izan ditzakete datu pertsonalen babesari dagokionez, eta pribatutasun-politika zehatz bat izan dezakete, honen gainetik lehenesten dena.\nErabiltzaileak pribatutasun-politika hau xehetasunez irakurtzeko konpromisoa hartzen du, CAF TE-ek beraren datu pertsonalak babesteko jarraitzen dituen arauak eta jardunbideak zein diren jakiteko eta datu horiek eskuratu ditzaketen hirugarrenekin ditugun harremanak hobeto ezagutzeko.\nEdonola ere, erabiltzailea da webgune honi ematen dion informazioaren arduradun bakarra. Kasu guztietan, jasotako datuak adierazitakoez aparteko helburuetarako erabiltzen badira, CAF TE-ek konpromisoa hartzen du helburu berri horien berri emateko eta, beharrezkoa bada, erabiltzaileari baimena eskatzeko.\nGure webgunea erabiltzean, onartzen duzu irakurri eta ontzat hartu dituzula gure pribatutasun-politika, gure cookie-politika eta gure lege-oharra.\n6.1 TRATAMENDUAREN ARDURADUNA\nHauek dira tratamenduaren arduradunarekin harremanetan jartzeko datuak:\n6.2 DATU PERTSONALAK TRATATZEAREN HELBURUAK\nCAF TE-ren webgunean, helburu hauetarako tratatuko dira datu pertsonalak:\nWebgunearen erabiltzaileek egiten dituzten galderei edo informazio-eskaerei erantzuteko.\nWebgunearen tresnak eta funtzionalitateak pertsonalizatzeko edo hobetzeko, eta haren funtzionamendu teknikoa bermatzeko.\nWebgunearen erabiltzaileak informatuta jarraitzeko aukera ematen duen laukitxoa markatzen duen kasuetarako; alegia, jakinarazpenak, informazio-buletinak, newsletter-ak edo baliokideak posta elektronikoz edo bestelako bide elektroniko baten bidez jasotzea nahi duela adierazten duenerako. Mezu horien edukiak, gehienbat, gure zerbitzuei, jarduerei, proiektuei, eguneratzeei eta webgunearen ezaugarri berriei buruzkoak izango dira.\nLanpostu baterako hautagaitzak izapidetzeko.\nAplikagarria den legediak eskatzen edo baimentzen duen beste helbururen baterako edo erabiltzaileak baimena eman duen jardueraren baterako erabiltzeko.\nLanpostu baterako hautagaitzak izapidetzeari dagokionez:\nHautagaiak betetzen dituen formularioetan edo CAF TE-ek bere webgunean harremanetarako dituen helbide elektronikoetara bidalitako mezuetan emandako datuak gorde egingo ditu CAF TE-\nKasu zehatz horretan, hautaketa-prozesuetarako hautagaientzat espezifikoa den pribatutasun-politika aplikatuko da, eta webgunearen pribatutasun-politika haren osagarria izango da.\nCAF TE-rekin harremanetan jartzean, hau da, lanpostu-eskaintza bati erantzutean, webgunean datu pertsonalak ematean edo haren funtzionalitate batzuk erabiltzean soilik tratatzen dira hautagaiaren datuak.\nCAF TE-ek erabil ditzake datu pertsonalak, lege-oinarri hauetako edozeinetan oinarrituta:\nCAF TE-ren kontratu bat edo legezko interes bat betetzeko beharrekoa denean; hala gertatuko da, besteak beste, webgunean nabigatzean edo informazioa kontsultatzean, erabiltzaileak informazio-eskaera zehatzak egiten dituenean edo webgunearen bidez informazio-buletinetan, newsletter-etan eta antzekoetan izena ematen duenean.\nErabiltzaileak berariaz baimena ematen duenean; bereziki, hautatze-prozesuetan hautagaitzak izapidetu behar direnean. Kasu horretan, erabiltzaileari jakinaraziko zaio berariazko baimena eman behar duela, zeina datuak tratatu aurretik jaso beharko baita.\nLege-betekizun jakin bat betetzeko ezinbestekoa denean.\n6.4 DATU PERTSONALEN HARTZAILEAK\nInformazio pertsonala zertarako jasotzen den, hartzaile hauentzat izan daiteke informazio hori:\nDagokionean, lan hauek egin behar dituzten CAF TE-ko langileak:\nHautaketa-prozesuetako hautagaitzak izapidetzea, eta/edo\nErabiltzaileak egindako kontsulta eta informazio-eskaera zehatzak kudeatzea edo erabiltzaileen informazio-buletinetako, newsletter-etako edo baliokideeko izen-ematea kudeatzea.\nCAF Taldeko enpresak, sukurtsalak edo establezimendu iraunkorrak, Europar Batasunetik kanpokoak barne, eta CAF Taldea partaide duten enpresak, aurreko puntuan aipatutako egoeretako bat gertatzen denean.\nCAF Taldearekin lankidetzan aritzen den edozein enpresa edo agente, ematen duten zerbitzuen ondorioz datu pertsonaletarako sarbidea dutenean.\nErakunde eta agintaritza publikoak eta epaitegiak eta auzitegiak, haiei datuak emateko lege-betebeharra dagoenean.\nHirugarren herrialdeetako erakunde eta agintaritza publikoak, CAFen jarduerarako beharrezkoa denean datuak nazioartean ematea.\n6.5 INTERESATUEN ESKUBIDEAK\nTratamenduaren arduraduna konprometitzen da datu pertsonalen konfidentzialtasuna errespetatzera eta erabiltzaileei beren eskubideak erabiltzeko aukera bermatzera.\nErabiltzaile gisa, zure datu pertsonalak eskuratzeko aukera duzu, bai eta datu okerrak zuzen daitezela eskatzeko ere, edo datuak ezabatzeko, besteak beste, datu horiek jaso ziren helbururako beharrezkoak ez direnean.\nEgoera jakin batzuetan, zure datuen tratamendua mugatzeko eska dezakezu. Hala eginez gero, erreklamazioak jartzeko edo haietatik defendatzeko bakarrik gordeko dira.\nEgoera jakin batzuetan eta zure egoera zehatzarekin erlazionatutako arrazoiak tarteko, zure datuak tratatzearen kontra egin dezakezu. Kontra egiten baduzu, CAF TE-ek zure datuak tratatzeari utziko dio, kontra egitearen aukera ez onartzeko lege-arrazoiak daudenean izan ezik, edo lege-erreklamazioak jartzeko edo haietatik defendatzeko izan ezik.\nErabiltzaileak une oro izango du baimena ukatzeko eskubidea, baina, ukaziorik ez den bitartean, datuak tratatzeko aukerak legezko izaten jarraituko du. Baimena kendu eta gero ere, erabaki horrek ez dier eragingo baimenarenak ez diren lege-arrazoietan oinarritutako datu-tratamenduei.\nEgoera jakin batzuetan, erabiltzaileek eskubidea izango dute erabilera komuneko eta irakurketa mekanikoko formatu egituratu batean CAF TE-ra bidalitako datu pertsonalak jasotzeko eta datuak tratatuko dituen beste arduradun bati bidaltzeko.\nHalaber, datuen tratamendu automatizatuan soilik oinarritutako erabaki baten xede ez izateko eskubidea izango du erabiltzaileak.\nEdozein momentutan erabili ahal izango ditu bere eskubideak helbide elektroniko honetara mezu bat bidalita: protecciondatos@cafte.com\nErabiltzaileak, bere eskubideak erabiltzeak gogobete ez duenean bereziki, erreklamazio bat aurkez dezake kontrolerako agintaritza nazionalean; kasu honetan, Datuak Babesteko Espainiako Agentzian.\n6.6 DATUAK GORDETZEKO EPEA\nEmandako datuak politika honetan deskribatutako helburuak gauzatzeko behar den epean gordeko dira, baldin eta erabiltzaileak baimena kentzeko edo ukatzeko eskatzen ez badu. Halakorik gertatuz gero, datu pertsonalak blokeatu egingo dira, lege-betebehar bat gauzatzeko beharrezkoa den denbora-tartean edo datuak tratatzetik sor daitezkeen erreklamazioak egiteko, gauzatzeko edo defenditzeko behar den denbora-tartean.\n16 urtetik beherakoek ezin dute inolako informazio pertsonalik bidali gurasoen edo tutoreen baimenik gabe. CAF TE ez da 16 urtetik beherakoek baimenik gabe bidalitako informazio pertsonalaren arduraduna.\nCAF TE-ek beharrezko baliabide teknikoak ezarri ditu zure datu pertsonalak babesteko, istripuz gal ez daitezen eta baimenik gabe inork eskuratu, erabil eta zabaldu ez ditzan. Segurtasun-neurri horiek era arduratsuan jarrita badaude ere, erabiltzaileak jakin behar du segurtasun-neurriak ez direla erasoezinak. CAF TE-ek ez du ardurarik hirugarrenek neurri horiek urratzen badituzte eta datuetara eta informaziora sartzen badira. Gainera, CAF TE-ek zenbait prozedura ezarri ditu datu-segurtasuneko edozein gertaeraren aurrean nola jokatu jakiteko.\nIngurune seguru baten bidez sartzen da CAF TE-ren web-orrietara. Gure konpainiaren web-orri batean zaudela egiaztatzeko, ziurtatu goiko egoera-barran CAF TE hitza agertzen dela. Ingurune seguru batean zaudela egiaztatzeko beste modu bat da propietateen atalean agertzen den “url”-ari begiratzea (saguaren eskuineko botoia sakatzean agertzen da atal hori). “Url” helbide hori “https”-rekin hasten da, eta amaierako “s”-ak adierazten du zerbitzari seguru batek eskaintzen dituela edukiak.\nWebgune honetara sartzeak berekin dakar cookieen erabilera onartzea.\nErabiltzailearen nabigatzailean instalatzen diren fitxategi edo gailu txiki batzuk dira cookieak, erabilera arruntekoak, eta datuak gordetzea, berreskuratzea edo eguneratzea dute helburu. Haiei esker, webgunearen arduradunak jakin dezake erabiltzaileek webgunean nabigatzean zer lehentasun dituzten, eta, hala, lehentasun horien araberako zerbitzuak eskain ditzake.\nCAF TE- ren gure eta hirugarrenen cookieak erabiltzen ditugu erabilera-analisiak eta neurketak egiteko, eta, horren bidez, ziurta dezakegu gure webguneak zuzen funtzionatzen ari direla eta gure zerbitzuak hobetu.\nCookieak jaso nahi ez dituzten erabiltzaileek edo cookieak beren ordenagailuan gorde aurretik informazioa jaso nahi dutenek, hala egiteko konfigura dezakete beren nabigatzailea. Informazio gehiago izateko, jo gure “Cookieen politika” atalera.\nCAF TE-ek beretzat gordetzen du lege-ohar eta pribatutasun-politika hau aldatzeko eskubidea, lege- edo jurisprudentzia-aldaketetara egokitzeko. Hori dela eta, gomendatzen dugu berau aldiro irakurtzea webgunera sartu eta bertan nabigatzen hasi aurretik.\nErabiltzaileekiko harremanak erabiltzailea webgunean sartu den unean aurreikusitako arauen arabera eraenduko dira.\nWebgune honekin edo hemen egindako jarduerekin erlazionatutako eztabaida edo auzi oro ebazteko, Espainiako legedia aplikatuko da.


Auzotegi: J.M.Iturrioz kalea\nEraikintza Data: 1901, 1917\nOria ibaiaren ertzean dago, eta Madril-Irun trenbideak bitan zatitzen du diagonalki; geltokitik ateratzen den adar baten bidez trenbidearekin komunikatzen da. Oro har pabiloi luzera handikoak dira, denboraren poderioz egindako aldaketa guztiei egokitu zaizkienak. Aroztegia, idortegia eta zura gordetzekoa gainerako guztietatik bereiz daude, sua galarazteko. Fabrikako instalazioekin bat egiten dute eraikin gehienek, eta estalki mota eta pabiloi tamaina desberdinekoak direlako multzo heterogeneoa osatuko dutela iruditu arren, orokorki dena multzo bat eta bera da. Guztiak eraikin funtzionalak badira ere, denek dituzte apaintasunezko baliabide berak: mentsula edergarri modernistak, pabiloi bakoitzaren bereizgarri, edota pabiloi guztietan errepikatzen diren bao bikiak. Ekoizpenarekin zerikusirik ez duten zenbait eraikin ere badira multzoan, esate baterako, klinika, eliza, langileen etxebizitzak etab.\nDomingo Goitiak eta Martin Usabiagak izan zuten hor eraikin moderno bat eraikitzeko burutapena. Ordizian eraiki nahi izan zen fabrika moderno hura, baina asmoari harrera onik egin ez zitzaiolako, Beasainen egitea erabaki zen. 1860an "Fábrica de Hierro San Martín" zeritzan sozietate kolektiboa sortu zen, "burdin pudelatu eta ijeztua galdatzeko". Hasiera hartan burdinoletatik ekartzen ziren totxoak eraldatu eta burdina bihurtzen zituzten, baina merkatuan lehiatzeko hobe zela eta, fabrikan labe garai bat ipintzea erabaki zen. Trenbide sarea handitu ahala gero eta burdina gehiago behar zenez, bigarren labe garaia instalatu zen. Destajuan egiten zen lana. Bizkaitarren konpetentziari aurre egiteko latorria egiten hasteko erabakia hartu zuten fabrikako nagusien oinordekoek, alabaina produzitzen hasi eta handik berehala egiteari utzi behar izan zitzaion. Fabrika honetan egiten dira tren batek beharrezko dituen elementurik gehienak, hala nola ardatzak, gurpilak, erretiluak, koipe ontziak, txoke eta erakarpen multzoak, baita lokomotorak, hiri-tren elektrikoak, bidarientzako bagoiak, boogi-ak eta bagoiak, kamioientzako atzeko zubiak, uztaiak eta bridak ere. Ekoizteko instalazioez gainera, langileentzako etxebizitzak jaso zituen enpresak.\nFabrikak beti izan ditu hainbat departamentu edo sail: Gurpilen Departamentua, Forja eta Estanpazio Lantegiaz osatua. Molde Departamentua, moldatzeko makinekin, moldeak eta arrak lehortzeko berogailuekin, eta harea gordetzeko instalazioarekin. Altzairu Departamentua, 16 tonako labearekin lan egiten zuena, irenspideak hozteko sistemarekin. Muntatze Departamentua, muntatze lantegiari erantsita. Fabrikaren ezaugarri nagusia produkzio integrala duela da, bagoi baten osagai guztiak bertan egin daitezke eta.


Pandemiak eragin duen egoerak aparteko neurriak eskatzen ditu – Deusto Alumni Time\nZer balioespen egiten duzu konfinamenduko hilabeteotan unibertsitatean izan den jardueraz?\nSalbuespeneko egoeran gaude. Osasun arazo honek eragin duen sufrimendu eta saminaren testigu gara eta orain arazo ekonomikoa gehitu behar zaio horri; izan ere, gizarte mailan kalteberatasun egoeran daudenei eta beste gizarte sektore batzuei ere eragiten die.Testuinguru horretan, oso balioespen baikorra egiten dut hilabete hauetan izan den unibertsitate jardueraren inguruan. Deusturen kasuan, talde guztiak jarri dira martxan behar den premiaz, egoerari arduraz erantzuteko urrutiko lanean eta ehunka irakasle moldatu dira aurrez aurre lan egitetik beste bitarteko batzuez baliaturik lan egitera, helburu berdinak izanik. Ikasleek funtsezko papera jokatu dute, baikorra, egokitze horretan.\nCOVID-19aren egungo egoerak familia askoren ekonomian eragin du. Zuen ustez, ikasle kopuru esanguratsuak izango ditu arazoak unibertsitateko ikasketetan hasteko edo ikasten jarraitzeko?\nCOVID-19aren pandemiak eragin duen egoerak aparteko neurriak eskatzen ditu, krisiaren eragin ekonomikoak jasan dituzten familiei laguntzeko. ERTE edo enplegu-erregulazioko espediente bat (EEE) izan duen eta egoera ekonomikoa arriskuan ikusten duen populazioaren ehunekoa handia da. Premia egoerak igo egingo dira eta unibertsitateak egokitu eta erantzun egin beharko dio ikasle bakoitzaren egoerari, bai gure unibertsitatean dauden ikasleen kasuan, baita oraindik heltzeko daudenen kasuan ere. Gure konpromisoa behar duten ikasle guztiei laguntzekoa da.\nUnibertsitateak zelan laguntzeko asmoa du ikasketen kostu ekonomikoari aurre egin ezin dieten gazte horiei guztiei?\nUrtero 1000 ikaslek baino gehiagok jasotzen dute Deustuko beka bat. 2,5 milioi euro bideratzen ditu Unibertsitateak urtero beka programetara. Sortu den egoera larria dela eta, Deustuko Unibertsitateak berariazko funts bat sortu du zailtasun ekonomikoak jakinarazten dizkiguten ikasleentzako beketarako kopurua gehitzeko, hartara ikasleek unibertsitateko ikasketak hasi edo jarraitu ahal izan ditzaten.\nHelburu hori lortzeko, 750.000 euroko aparteko ekarpena bideratu dugu. Baina ez da nahikoa izango. Zuen laguntza behar dugu, dohaintza bidez, beste 500.000 eurotara heltzeko. Kopuru hori beharko dugula uste dugu, krisi honetan beharrizanen eskaera estaltzeko.\nBeraz, COVID-19 Deusto Beken Funtsa lehenetsitako proiektua da. Zer-nolako bekak dira eta nork eta nola lagundu dezake bultzatzen eta garatzen?\nAparteko bekak dira eta COVID-19aren ondorioak zuzenean sufritu dituzten ikasleentzat eta haien familientzat dira. Beharrizana duen ahalik eta jende kopururik handienarengana heldu nahi dugu, talentudun gazte gehiagok lanbideko helburuak lortu ahal izan ditzan. Horretarako, dei egiten diogu gizarte osoari, gure alumniei, unibertsitateko elkarteari, entitate, fundazio, enpresa eta erakundeei elkartasuneko ekimen honetan laguntzeko, beka horietarako ekarpen ekonomikoak egin ditzaten. Dohaintza guztiek izango dituzte zerga-onurak.\nEkarpenen % 100 bideratuko dira beken funts horretara.\nZer transmititu nahi zenieke elkartasunezko proiektu hori babestu nahi duten guztiei?\nGonbidatu egin nahi nituzke baliabide horiek beharrizanean dauden ikasle horiekin partekatu ditzaten, inor atzean gelditu ez dadin. Proiektu hau babesteko asmoa dutenak beste beharrizan batzuetan baliabideak elkartasunez partekatzen arituko dira, seguru asko. Gure giza ongizatearen eta egoera ekonomikoaren parte bat beharren dutenekin partekatzeko gonbidapena luzatzen dugu. Partekatzeak gizatiarrago egiten gaitu. Deustuko ikasle ohi askok, unibertsitateko elkarteko kide batzuk barne, bekei esker lortu zuten hemen ikastea eta esker ona adierazten dute horregatik. Apustu estrategiko bat da hau, etorkizunera begira ikasleei aukerak emateko. Gurekin duzuen konpromiso hori gizartearekin ere baduzue.


IRAKURGAIA: Egunik tristeena | Begoñazpi egunez egun\nHemen zagoz: Hasiera»Barriak»IRAKURGAIA: EGUNIK TRISTEENA\nGalderak eta galderak, hamaika galdera. Gau guztian, Jesusen etsai amorratuak mila galdera egin eutsoezan. Jipoitu be egin eben.\nGero, goizean goiz, erromatarren gobernadorearen aurrera eroan eben.\n- Jesusek ez dau ezer txarrik egin- esan eban gobernadoreak, Jesusi alde egiten itzi nahi eutsolako. Baina jendeak ez eutson izten.\n- Hil egizu! Gurutzean josi! - esaten eutsan jendetzak suminduta.\nJesus hil nahi eban jendetzak!\nBaina zergaitik, Jesus ona zan. Ez eban ezer txarrik egiten.\nJende harek gorroto eban Jesus.\n- Gezurrak esaten dauz Jainkoari buruz- esaten eben.\nEgia esanda, ez eben sinisten Jesus zanik Jainkoak agindutako Erregea.\nGobernadoreak beldurra eutson jendeari. Beraz, azkenean esan eban:\n- Konforme. Nahi dozuena. Baina ez niri ezeren errurik bota- eta soldaduei emon eutsen Jesus.\n“Burezur” izeneko mendira eroan eben eta gurutze baten iltzatu eben. Beste preso bi be baegozan han, gurutziltzaturik horreek be, Jesusen alde banatan.\nJesusen buru gainean kartel bat jarri eben:\n“Jesus Nazaretekoa: Juduen Erregea”\nJesusen ama, Maria, gurutzearen ondoan egoan, Joan apostualagaz.\n- Joan, zaindu ama nire partez- eskatu eutson Jesusek gurutzetik.\nEta harrezkeroztik Joanek Maria zaindu eban.\nJesusek ez eutsoen gorrotorik gurutzean josi eben soldaduei. Ez ebazan gorrotatzen bere etsai ankerrak.\n- Aita, barkatu egizuz- otoitz egin eban.\nAzkenean, Jesusek garrasi egin eban:\n- Burutua dago dana.\nEta gero hil egin zan. Egunik tristeena.\nLagun biek hilobira eroan eben Jesusen gorputza. Kobazulo antzeko zerbait zan, sarrera ixteko harritzar astun bat ebana.\nEmakumeak, triste egozan begira. Etxeratzeko ordua zan. Baina bueltatuko ziran.\nGarizuma egutegi kristauko sasoi garrantzitsua da, hausnartzeko garaia, egunerokoaren zubia zeharkatu eta pertsonagaz barriro topateko unea.\nGarizuman Jesusen Nekaldia aurkituko dogu, gurutzera eroan eben zigorrak eta sufrimenduak. Bihozbarritzeko sasoian gagoz, gure ekintzak aztertu eta barriro Jesusi, Jainkoari, begira jartzeko, Bere adiskidetauna bilatzeko.\nEpaimahai juduak (Sanedrinak) gobernadore erromatarrak (Pilatok) Jesus zigortzea gura eban. Herritar haserreak be Jesusen heriotza eskatzen eben. Jainkoari buruzko gezurrak esatea leporatzen eutsien. Hori bai zentzubakokeria! Bere Aita maitea zan Jaungoikoa, maitasun osoz Jesusen planak beteten ebilena.\nJesusen logikea maitasunaren logikea da, neurribako maitasunarena: joten daukazan soldaduakaz eta bere kontra egiten daben herritar haserreakaz be bai.\nJesusek irakasten deusku maitasunak beti dauala lekua. Juan bere lagunari ama zaintzeko eskatzen deutsa; Jainkoari, danontzako parkamena; eta azkenik, gurutzean hiltzean, bere eginkizuna amaitzen dau.\nGizon edo emakume on baten heriotzak beti ekartzen dau ondoeza eta nahastea. Garizuman gagoz, hausnartzeko eta pertsona onak izateko ahalegina egiteko garaian, gure bizitzako ibilbidea aztertzeko sasoian, Jesusengandik, Jainkoarengandik, urruntzen gaituen ekintzak zalantzatan jartzeko aldian. Jesusen lagun izateko, pertsona hobeak izateko, aukera barria dogu.\nJesus, gure lagun fidela, hil egin da. Baina bizirik jarraitzen dau gure bihotzetan, bere heriotza ez da izan alferrik. Esperantza ekarten deusku, Salbamenera eroaten gaitu eta mundo hobea, solidarioagoa, maitasunez betetakoa, eraikitzeko ahalegina egiteko.\nPasarteak dinoskun moduan, hilobiratu egiten dabe Jesus bere lagunek, tristuraz betetako emakume batzuk lagunduta. Baina barriro topatuko dabe Jesus, Piztuta, Berak gezurrik esaten ez ebala frogatzeko, Jainkoaren Semea zala frogatzeko. Ospatzeko unea da hau, Pazkoa.


Equilibrium (banda) - Wikipedia, entziklopedia askea.\n2001 - orain arte\nTuval Hati Refaeli\nEquilibrium Alemaniako folk metal musika taldea da. Taldea bai folk bai black metal sinfonikoaren estiloekin erlazionatu daiteke, hala nola gitarra, hari-instrumentu eta txirulen arteko konbinazioa, edota alemaniar abesti tradizionalen estiloa islatzen duten riff-ak. Folk metal munduan nahiko berriak dira, baina arrakasta nahiko izan dituzte, bereziki haien bigarren lanarekin: Sagas.\nHaien letrak Alemania eta germaniar mitologiari buruzkoak dira oro har. Bai izenburu eta letra guztiak alemanez dira.\nTaldeak Commander eta Sycronomica taldeekin egin zuen bira bat 2005ean.\n2006an, Nuclear Blast disketxearekin sinatu zuen.\n2008. ekainaren 27an, Equilibrium Sagas izeneko album ospetsua kaleratu zuen.\n2010. Otsailaren 15ean, Helge Stang abeslariak eta Manuel DiCamillo bateriak taldea uzten zutela iragarri zuten. Hurrengo hilabetean, Robse abeslaria (Vrankenvorde taldearen abeslaria ere dena) eta Hati bateria (Tuval Refaeli izena duen eta Viscera Trail taldeko baterista) taldera batu ziren. Taldea berriz ere osorik zeukatela, Rekreatur izeneko diskoa kaleratu zuten, Nuclear Blast disketxearekin. Albuma 2010ko ekainaren 18an atera zen.\n2018an Dark Tranquility taldearekin batera bira egin zuten Europan zehar, apirilaren 14an Bilboko Santana 27 aretoan jo zutelarik..\nRobert "Robse" Dahn - ahotsak (2010–)\nRene Berthiaume − gitarra (2001–)\nTuval "Hati" Refaeli - bateria (2010–)\nDom R. Crey - gitarra (2014–)\nMakki Solvalt - bass (2016–)\nGaby Koss - Sopranoa\nJen Majura - baxua (2014-2015)\nAndreas Völkl − gitarra (2001–2014)\nSandra Völkl (Van Eldik ezkondu ostean)− baxua (2001–2014)\nHelge Stang − ahotsak (2001–2010)\nArmin Dörfler − teklatua (2005–2006)\nConny Kaiser − teklatua (2002–2003)\nMichael Heidenreich − teklatua (2001–2002)\nTimeline[aldatu | aldatu iturburu kodea]\n↑ Equilibrium[Betiko hautsitako esteka] at MusicMight\nMultimedia: Equilibrium (band)\nISNI: 0000 0000 9738 2324\nOrriaren azken aldaketa: 11 otsaila 2021, 04:06.


Arte[faktua] 74: Iñigo Astiz, Analfabetoa, Damaris Pan, Joxean Fernandez • ZUZEU\nArte[faktua] 74: Iñigo Astiz –\nIñigo Astiz idazle eta kazetari iruindarra da aste honetako Arte[faktua] literatur saioko gonbidatu nagusia. Erandion, egun bizi den herrian elkartu gara berarekin, besteak beste, Susa argitaletxearekin argitaratutako Analfabetoa poema liburuaz hitz egiteko. Aurrekoan bezala, maitasuna, adiskidetasuna, heriotza eta politika dira liburuko gai nagusiak. Bizitza bera, alegia. Oraingoan, ordea, horretaz gain, igarri arren ulertzen ez ditugun gauzetan jarri nahi izan du arreta.\nErandiotik Barakaldora joaten den Gasolinoan hasiko dugu elkarrizketa. Bertan, bere ibilbideaz nahiz gaur egungo jardueraz solastatuko gara. Berria egunkariko kultur kazetaria da duela hamar urtetik. Azken hilabeteotan, aipatutako poema liburuaz gain, beste lan batzuk ere argitaratu ditu: Xangre izeneko fanzinearen lehenengo alean ipuin bat eta Joemak eta polasak izeneko umeentzako poema liburua, eta, Damaris Pan ilustratzailearekin batera, Sandro Penna poeta italiarraren poesia euskarara ekarri du.\nHorrexegatik gonbidatu du Damaris Pan elkarrizketara. EHUko irakaslea da, non, bere esanetan, gauza oso teknikoak nahiz irizpide propioa eraikitzen laguntzen dien ikasleei. Esan bezala, Astizek euskaratutako Sandro Pennaren poema bilduma ilustratu du Damarisek. Azken honek, italiarraren poesia ezagutu, eta mezu bat bidali omen zion Astizi, nafarrak hura itzultzen urteak zeramatzala jakin gabe. Horrela sortu zen liburua sortzeko ideia.\nJoxean Fernandez Euskadiko Filmategiako zuzendariak bere liburu kutunen berri emango digu aste honetako Apalat[egia] tartean.\nBestalde, irakurlearen atalean, Tabakalerako Ubik Sorkuntza Liburutegiko Leire Mitxelenak Digital Apollo liburuaren gomendioa egingo digu.\nAste honetako Galdetegia-n, berriz, Kattalin Minerrek, Unai Elorriagak eta Laura Uruburuk, astero legez, literaturaren inguruko galdera banari erantzungo diote.\nGainera, Herri txiki, infernu handi saioko aurkezle Zuhaitz Gurrutxagak Inesaren balada liburua gomendatuko digu Booktuber atalean.\nGaztelera jakin behar al da lehendakari izateko?


EAJk, EH Bilduk eta Elkarrekin Donostiak bat egin dute Euskaldunako Adierazpenarekin | Sare Herritarra\nApi 22, 2021 | Salbuespen Legedia\nOso positiboki baloratzen dugu Etxerat eta Sarek Donostiako Udalbatzaren gehiengo zabal batek 2020ko abenduaren 11n argitaratu zen Euskalduna Jauregiaren adierazpena berrestea. Horrek erakusten du gero eta konpromiso sozial eta instituzional handiagoa dagoela euskal presoak hurbiltzearen alde eta hainbat hamarkadatan aplikatzen ari zaien salbuespen-legediaren ordez legeria arrunta ezartzearen alde.\nJakin badakigu Euskaldunako adierazpenaren aldeko babesek erritmo onean jarraitzen dutela EAEko udal askotan. Gaur egun, 90 udalerri inguru dira beste horrenbeste udalerritan formalizatu diren berrespenak. Datozen egunetan dokumentua sinatzen duten udalen behin betiko datua eman ahal izango dugu.\nBerriz ere eskerrak eman nahi dizkiegu alderdi politikoei eta sindikatuei espetxe-politika normalizatzeko bidean urratsak ematen jarraitzeko konpromisoa hartu dutelako; eta gogorarazi nahi dugu adierazpen hori Espainiako Gobernuko presidenteari bidali zitzaiola, euskal gizartearen erabateko babesa islatzen baitu, urruntzeari amaiera emateko eta euskal presoei legeria arrunta modu esklusiboan aplikatzeko.\nPresoak euskal kartzeletara hurbildu ondoren, premiaz, Espainiako eta Frantziako gobernuek espetxe-politikaren humanizazioan aurrera egiten jarraitzea espero dugu, konponbidearen eta bizikidetzaren bidean, ahalik eta lasterren etxean egon daitezen.\nPreviousEAEko udalek egun hauetan, Euskalduna Jauregian 2020ko abenduaren 11n egindako adierazpenaren berrespena egiten ari dira\nNextOHARRA, uztailean Audientzia Nazionalean izango den epaiketa dela eta.


Udalak, faktura elektronikoak bidaltzeko baldintzak eta prozedura arautu du. — Berbia\nUdalak, faktura elektronikoak bidaltzeko baldintzak eta prozedura arautu du.\nEstatuko lege baten arabera, enpresa eta hornitzaile handiek faktura elektronikoak soilik erabili ahal izango dituzte urtarrilaren 15etik aurrera.\nHori jakinda, udala hasi da lanak aurreratzen eta dagoeneko, faktura elektronikoak jaso eta balioztatzeko prozedura finkatu du. Ez hori bakarrik, hala nahi duen enpresa eta hornitzaileak udalarekiko fakturazioa bide elektronikoz bideratu dezake jada, baina zehaztutako eredu eta bitartekoak erabiliz.\nIzan ere, udalak faktura elektronikoak onartu ditzan, eredu estandar eta baldintza tekniko uniformeak ezarri ditu. Bidalketa egiteko prozedurak eta horretarako beharrezkoak diren zehaztapenak ere finkatu ditu.\nKontratazio administratiboaren esparruan, udalari zuzendutako faktura elektronikoen jatorriaren benekotasuna eta edukiaren osotasuna, sinadura elektroniko balioztatua erabiliz bermatu beharko da. Faktura elektroniko horiek “facturae” izeneko formatua izan beharko dute.\nFaktura elektronikoak bi modutan bidali ahal izango dira udaletxera: faktura elektronikoaren web zerbitzura deituz, protokolo seguru baten bitartez edo posta elektronikoa erabiliz baina honako helbide elektronikora bidaliz: udal_fakturaelektronikoak@gipuzkoa.net. Faktura jaso ondoren, mezu baten bitartez adieraziko zaio bidaltzaileari faktura onartu den ala ez.\nProzedura hau bete gabe Udalera bidaltzen diren faktura elektronikoak bidali gabekotzat hartuko dira.\nInteresadunek faktura elektronikoak egin eta bidaltzeko doako software bat izango dute eskura. Fakturazio elektronikoa egitekosoftware hori Udalgida web orrian dago eskuragarri.\nEstatuko lege baten arabera, urtarrilaren 15etik aurrera udalarekiko eragiketen fakturazioa bide elektronikoz egin beharko dute enpresa eta hornitzaileek, bai behintzat, kopuru jakin batetik gorako fakturen kasuan. Baina ordura arte itxaron gabe Oñatiko udalak zehaztu eta indarrean du jada fakturazio elektronikorako prozedura.


Elkarrizketa: Lan bilaketa digitala 2.0 - profesionalak - gipuzkoangazte\nMartxoan hasi eta apirilera arte Kultura Digitalaren Astea ospatu da Gipuzkoako hainbat herritan. Adin guztietako pertsonentzako tailer desberdinak antolatu dira, horien artean, Gazteentzako lan bilaketa digitala 2.0.\nTaPuntu komunikazio-taldeko kideekin solasean aritu gara lan-bilaketa digitalaren inguruan.\nLAN-BILAKETA INTERNETEN: AHULGUNEAK ETA INDARGUNEAK\nInternetek lan-bilaketaren munduan ere sekulako iraultza ekarri du. Oraindik ere bada curriculum-a eskura banatzen duenik enpresa, denda, taberna, eta abarretan, pertsonalagoa delakoan... Zer esango zeniekete?\nOhiko curriculumak eskura entregatzeaz gain, tresna digital ezberdinek eskaintzen dizkieten aukerak ezagutu, baliabide digital egokienak hautatu eta martxan jartzea gomendatuko genieke.\nAzken finean, lan-bilaketa tradizionala eta digitala osagarriak dira, biak erabiliz, gure lan-aukerak handitu daitezkeela argi izanik.\nDena den, helburu profesionala zein den argi badugu, erabili beharreko bideak erabakitzea errazagoa izango zaigu beti.\nLan-bilaketa digitalak indargune gehiago ditu ahulguneak baino? Aipatu zuen ustetan nagusiak direnak (bai indarguneak, bai ahulguneak).\nMuga geografikorik ez izatea. Munduko beste puntan dauden enpresekin komunikatzeko erraztasuna eskainiz aztertu ditzakegu (gure helburu profesionala lortzeko bidean, interesgarria da besteekiko gure egoera aztertzea).\nSektore batean erreferente bilakatzeko aukera jartzen digu eskura.\nGure alorreko profesionalekin informazioa eta aholkuak partekatzera iritsi gaitezke, interes berdinak ditugun pertsonen artean komunitateak sortuz.\nHelburuen arabera, argitaraturiko informazioa egokitu edo aldatu dezakegu edozein momentutan.\nGu geu enpresengana gerturatu beharrean, enpresa-arduradunak zuzenean guregana gerturatzeko aukera zabaltzen da, tresna digitalei esker.\nTresna digitalak erabiltzen ez dituzten enpresetara iristeko ezintasuna.\nBaliabide digitalak gaizki kudeatzen baditugu, eman nahi ez genuen itxura ematea ekar dezake, gure helburua den lanpostua lortzeko oztopo bat izanik.\nInongo helburu zein erabilpen-irizpiderik gabe, esparru digitaletan lana bilatzen hasteak, denbora-galerak eta frustrazioak ekar ditzake.\nEsparru digitalean eta aurrez aurreko egoeretan eskaintzen dugun irudia ezberdina bada, koherentzia-falta agerian geratu daiteke, atzerapauso nabarmen bat izanik.\nAzken urteotan enpresa eta elkarteek asko baloratzen dituzte, adibidez, haien hautagaiek ekimen sozialeko lanak eta boluntario-orduak egitea. Zein dira joera nagusiak?\nGaur egun, erakunde ezberdinek hautagaiak bilatzeko orduan, titulazioaz gain, zeharkako gaitasun profesional eta pertsonal batzuk kontrolpean izateari ematen diote garrantzia.\nHorien artean, kooperazioa eta lantaldean lan egiteko gaitasuna azpimarratu ditzakegu.\nHori dela-eta, hautagai posibleek garaturiko ekintza sozialak edota boluntario-orduak, positiboki baloratzen dituzte, gaitasun horiek menperatzen dituztela bermatzen baitute.\nLAN-BILAKETA VS. ARRASTO DIGITALA?\nEgiten dugun gehiena erregistratuta dago gizarte-sare eta Interneteko plataforma desberdinetan. Horregatik da garrantzitsua nortasun digitala era egokian sortzea. Lan bila dabilen gazte batek nola atera diezaioke etekina arrasto digital horri?\nEgiten dugun guztia Interneten erregistratuta gelditzen denez, lan-bilaketako prozesu batean murgildurik egonez gero, itxura ahalik eta profesionalena eskaintzen saiatu eta lantzea ezinbestekoa izango da.\nDena den, arrisku bat baino, aukeratzat ulertu beharko genuke. Marka digital eraginkor bat sortu eta landuz gero, ondoko etekinak lor genitzake-eta:\nSektore bateko erreferente bilakatu eta barneraturiko ezagutzak partekatzeko aukera izango genuke, enpresek gure talentuaren berri izanik.\nBeste hautagaiengandik ezberdindu eta enpresei beste zerbait eskaintzeko aukera dugula erakusteko parada genuke.\nCV eta sare sozial profesionaletan jasoko ditugun gaitasunak aipatzeaz gain, hauek menperatzen ditugula erakusteko aukera genuke, askoz ere sinesgarriagoak izanik.\nGure ibilbide digitala erregistratzen doanez, egunerokotasunean partekatu ditzakegun argitalpenei esker, gure helburu profesionala lortzeko bidean geldirik ez gaudela erakutsi dezakegu, hau da, jarrera proaktiboa dugula erakutsi.\nBaten batek, akaso, atzera egin nahi luke argitaratutako hainbat gauzatan. Zein gomendio emango zeniokete?\nInterneten ahaztua izateko eskubide gisa ezagutzen den kontzeptua dugu; azken urteotan geroz eta erabiltzaile gehiago iritsi da honen beharra izatera. Dena den, egiari zor, nahiz eta lege ezberdinek eskubide hori dugula arautu, praktikan zenbait datu ezabatzea zaila bilakatu daitekeela aipatu nahi genuke lehenik.\nHori dela-eta, emango genukeen gomendio nagusiena ondokoa litzateke: hemendik aurrera sarean ezer argitaratu baino lehen, ondo baino hobeto pentsatu horrek ekar ditzakeen ondorioak (egungoak zein etorkizunekoak), esparru pertsonal zein profesionala kontuan izanik.\nBestalde, Interneten aurrez argitaratuta dagoen informazio deserosoren bat balego, ondoko pausuak ematea gomendatuko nuke:\nArgitaraturiko informazio hori gure kontrolpean balego, adibidez, gure sare sozial profesional batetik argitaratu izan bagenu, zuzenean ezabatu egin behar genuke. Bigarrenik, seguraski bilatzaile ezberdinetan informazio horrek agertzen jarraituko duenez, bilatzaile horiei informazio hau ezabatzeko eskaera egin beharko genieke, bilatzaileek erabiltzaileen eskura jartzen dituzten galdetegiak betez.\nOrdea, hirugarren batek guri buruzko informazioren bat argitaratu izan balu, hau da, gure kontrolpean ez dagoen tresna digital batean egonez gero, tresnaren atzean dagoen titularrari, informazio hau ezabatzea eskatu beharko genioke lehenik. Ondoren, bilatzaile ezberdinetatik informazioa ezabatzeko galdetegia bete beharko genuke.\nDena den, goian aipatu dugunez, informazioa guztiz ezabatu ahal izateko, askotan bide luze eta korapilatsu bati aurre egin beharko diogu, epaitegietara iristeraino (beste esparru batzuetan gertatzen den bezalaxe, legea errealitatearen atzetik doa-eta).\nKomunikazio efektiboa oso modan dago. Gainera, enpresek, adibidez, konpetentzia ugari biltzen dituzten pertsonak bilatzen dituzte: talde-lana, enpatia... Zein tresna ditugu eskura Interneten arlo honetan trebatzeko?\nEdozein bilatzailetan bilaketa azkar bat eginez gero, segituan topatuko ditugu gure gaitasun profesionalak eta pertsonalak neurtzeko galdetegi baliagarriak. Halakoek egoera ezberdinak planteatzen dizkigute, eta horien aurrean zer egingo genukeen erantzun beharko dugu (dena den, galdetegi hauek benetan baliagarriak izateko, planteaturiko egoeraren aurrean burura etortzen zaigun lehen erantzuna aukeratu beharko genuke, gehiegi pentsatu gabe).\nGaldetegiak kontrolpean ditugun gaitasunak azpimarratuko dizkigu emaitza moduan, hobetu beharreko gaitasunak barne.\nBestalde, enpatia, talde-lana, komunikazio-gaitasuna, asertibitatea, etab. lantzeko milaka dinamika eta rol playing topatu ditzakegu sarean. Beraz, edozein lan-elkarrizketara abiatu baino lehen, hauek lantzea komeni da.\nIkasketak amaitu berri dituen gazte asko lana bilatzen hasi da. Zein dira, zuen ustez, lan-bilaketa digital eraginkor baterako egin beharreko gutxienekoak?\nHelburu profesionala definitu. Helburu on batek ezaugarri hauek bete behar dituela kontuan izanez: positiboa, lorgarria, zehatza, neurgarria eta epe bat izatea. Adibidez, 2018ko ekainaren 30a baino lehen, nire lan-alorreko lau lan-elkarrizketa egitera iritsi.\nBigarrenik, helburu horrekiko nola gauden aztertu: indarguneak, ahuleziak, mehatxuak eta aukerak identifikatuz. Hau da, gure buruarekiko eta helburu horrekiko zintzoak izan.\nBehin aurreko pausoak emanda, plangintza bat finkatu: helburu horiek lortzeko norengana jo behar dugun aztertuz, zein estrategia edo bide erabiliko ditugun definituz, eskura ditugun baliabideak finkatuz (elkarlanak pentsatuz) eta bukatzeko, pauso guztiak definitzeko epeak eta lehentasunak errespetatuz.\nHori guztia egin ondoren, martxan jartzea litzateke hurrengo urratsa, horretarako ordutegi eta leku finko bat errespetatuz (posible bada, etxetik kanpo, denbora-lapurrak ekiditeko).\nGainera, lana bere kabuz egin nahi duenari ere ondo etor dakioke lan-bilaketa digitalean gertatzen ari dena ezagutzea; gaiarekin lotutako plataformak ezagutzea, adibidez. Zein dira plataforma nagusiak?\nPertsona bakoitzak, bere helburu profesionalaren araberako tresna digitalak aukeratu beharko lituzke beti.\nDena den, nagusitzat hauek azpimarratuko genituzke:\nPinterest: diseinu munduko profesionalak biltzen dituen sarea.\nFlickr: argazkigintzan edo artean dabiltzan profesionalentzako gomendagarria.\nBlog: marka pertsonala sortu, indartu eta landu nahi duen edozein alorreko profesional batentzako aproposa.\nFoursquare: komertzio txikientzat interesgarria litzatekeen tresna. Erabiltzaile batek, tresna honi esker, bere behar bat ase dezake, inguruan behar hori asetuko duen komertzioen zerrenda topatzeko aukera eskaintzen diolako. Dena den, komertzioak bilaketetan agertu eta bezero potentzialak lortu ahal izateko, beharrezkoa da Foursquare tresnean aurrez profil bat sortzea.\nLinkedIn: oinarrian goi-mailako ikasketak dituzten profesionalak batzen dituen sarea dela esan genezake. Dena den, azkenaldian, bertan sortzen ari diren enpresa-orriak sekulako indarra lortzen ari dira, erakunde zein erabiltzaile ezberdintzat aberasgarria izanik.\nFacebook eta Twitter: irizpide batzuk zainduz gero, gure garapen profesionalerako oso baliagarriak izatera iritsi daitezkeen sare sozialak dira, nahiz eta hasiera batean gutako gehienek erabilpen pertsonalerako sortu.\nAskotan indibiduoen arteko “lasterketa” gisa irudikatzen dugu lan-bilaketa. Plataforma digitalek norbanakoaren gaitasunak azaltzeaz gain, sarea ere indartzen dute. Adibideren bat azaldu dezakezue?\nZalantzarik gabe, gure alorreko profesionalak kolaboratzaile gisa ulertzen baditugu, irabazi-irabazi motako erlazioak landuko ditugu, bi alderdientzat emaitza aberasgarriagoak lortuz.\nAdibide bat ematearren, LinkedIn sare sozialean topatu ditzakegun komunitate horietako batean batuz gero, interes berdinak dituzten profesionalei esker, ondoko informazioa lortu dezakegu: lege berri bati buruzko zalantzak argitu, sektoreko azken lan-eskaintzak, bekak eta diru-laguntzak ezagutu, proiektu zehatz bat aurrera eramateko kolaboratzaileak topatu, prestakuntza interesgarrien berri izan…\nKULTURA DIGITALAREN SUSTAPENA\nGipuzkoako Foru Aldundia hainbat ekimen egiten ari da kultura digitala sustatzeko: Instant1ean, udaleku teknologikoak, Kultura Digitalaren Astea, etab.\nZuek azken honetan parte hartu duzue, hain zuen, (familia, nerabe, gazteei, guraso eta profesionalei) tailerrak eskainiz. Zer deritzozue erakunde publikoak Kultura Digitalaren Astea bezalako ekimenak egiteari?\nEraldaketa digitalak gure bizitzako esparru guztietan eragina izan duenez, iruditzen zaigu ezinbestekoa dela erakunde publikoetatik horrelako trebakuntzak zein bestelako ekintzak sustatu eta guztion eskura ipintzea.\nGainera, profil eta beharren araberako programak ezberdindu izana, oso positibotzat jotzen dugu, helburu eta ezaugarri ezberdinak dituzten pertsonengana iritsi ahal izateko.\nAzken finean, beharrezkoa bilakatu da kultura digitalaren berri izatea eta maila batean edo bestean lantzea, gaur egungo gizartean dauden erronkei aurre egin ahal izateko.


43/2021 FORU AGINDUA, apirilaren 9koa, Ekonomia eta Ogasuneko kontseilariak emana, zeinaren bidez ohiz kanpoko zatiketa bat ezartzen baita pertsona fisikoen errentaren gaineko zergaren autolikidazioak eragindako tributu zorra ordaintzeko, 2020an aldi baterako enplegu-erregulazio espedienteekin lotutako prestazioak jaso dituztenentzat.\n638/2021 EBAZPENA, martxoaren 15ekoa, Nafarroako Unibertsitate Publikoko Ikerketako errektoreak emana. Haren bidez, Nafarroako Enpresa Korporazio Publikoko kide den Tracasa sozietate publikoak finantzatutako laguntza baten deialdia onesten da Konputazioaren Zientziaren eta Adimen Artifizialaren jakintza-arloarekin loturiko doktoretza aurreko kontratu bat finantzatzeko.\n8/2021 FORU AGINDUA, martxoaren 29koa, Kultura eta Kiroleko kontseilariak emana, zeinaren bidez ezartzen baitira 2021eko Vianako Printzea Kulturaren Sariaren oinarriak.\n9/2021 FORU AGINDUA, martxoaren 29koa, Kultura eta Kiroleko kontseilariak emana, zeinaren bidez deialdia egiten baita 2021eko Talentu Artistikoa Sustatzeko Sarirako.\n18E/2021 FORU AGINDUA, martxoaren 4koa, Kultura eta Kiroleko kontseilariak emana, dirulaguntzen deialdi hau onesten duena, “Ideia 2021. Kultur entitateentzako dirulaguntza, kultur hedapenerako proiektuak egiteko”. DDBN identifikazioa: 552771.\n25E/2021 FORU AGINDUA, martxoaren 11koa, Kultura eta Kiroleko kontseilariak emana, zeinaren bidez onesten baita deialdi hau: “Sorkuntza artistikoko mintegi eta lantegietarako laguntzak 2021erako. 948 Mintegiak-Nafarroa Suspertu Plana”. DDBN identifikazioa: 552633.\n21/2021 EBAZPENA, martxoaren 8koa, Garraioko zuzendari nagusiak emana, dirulaguntza honen deialdia eta oinarri arautzaileak onesten dituena 2021erako: dirulaguntza, Nafarroan bizi eta errepideko garraiorako zenbait ibilgailu gidatu behar dutenek hasierako kualifikazioa frogatzen duen lanbide gaitasunaren ziurtagiria lortzeko ikastaroak egiteko. DDBN identifikazioa: 552868.\n80/2021 EBAZPENA, martxoaren 18koa, Hezkuntzako zuzendari nagusiak emana, goi mailako arte irakaskuntzetan sartzeko heldutasun probarako deia egiten duena 2021. urtean.\n99/2021 EBAZPENA, martxoaren 8koa, Basoen eta Ehizaren Zerbitzuko zuzendariak emana, prozedura onesten duena Urbasa eta Andia ondare mendietan larre azalerak eskatu eta eskaera onartzeko, eta Urbasa eta Andia ondare mendietako larreen erabiltzaileei emandako azalerak onesten dituena 2021eko kanpainarako.\n598/2021 EBAZPENA, 2021eko martxoaren 10ekoa, Nafarroako Unibertsitate Publikoko errektoreak emana. Haren bidez agintzen da Nafarroako Aldizkari Ofizialean argitaratzeko Gizarte Kontseiluaren 2020ko uztailaren 3ko 7/2020 Erabakia, “Nafarroako Unibertsitate Publikoko Graduko eta Unibertsitate Masterreko Ikasketetan Jarraitzeko Arauak” onesten dituena.\n731/2021 EBAZPENA, martxoaren 30ekoa, Nafarroako Unibertsitate Publikoko errektoreak emana. Haren bidez agintzen da argitaratzeko Gobernu Kontseiluaren 2021eko martxoaren 30eko “Erabakia, Nafarroako Unibertsitate Publikoan erakunde eta enpresekin elkarlanean sortutako katedrak arautzen dituen araudia aldatzen duena”.\n732/2021 EBAZPENA, martxoaren 30ekoa, Nafarroako Unibertsitate Publikoko errektoreak emana. Haren bidez agintzen da argitaratzeko Gobernu Kontseiluak 2021eko martxoaren 30ean onetsitako “Erabakia, Batxilergotik Unibertsitatean Sartzeko Ebaluazioko irakasgaiak ponderatzeko parametroak onesten dituena, 2022-2023 ikasturtetik aurrera unibertsitateko graduko ikasketa ofizialetan onartua izatekoak”.\nDeialdia, 25 udaltzain lanpostu oposizio\nbidez betetzeko, Iruñeko udaltzaingorako\nDeialdia, eragile soziokulturalaren lanpostu bat oposizio-lehiaketa bidez eta barne igoera murriztuan betetzeko\nDeialdia, gidari-peoiak aldi baterako kontratatzeko izangaien zerrenda egiteko, oposizio bidez\nZuzkidura-jarduketei lotutako hirigintzako betebeharrak gauzatzea ezinezkoa izateagatik eman beharreko diruaren kalkulua arautzen duen udal ordenantza. Hasierako onespena\nGoizueta-Arano tokiko ehiza barrutia eratzeko proiektua\nKudeaketako hirigintza-hitzarmena 13. Poligonoko 146. lurzatian. Hasierako onespena\nKudeaketako hirigintza-hitzarmena 1. poligonoko 20. lurzatian. Hasierako onespena\n5. poligonoko 589. lurzatiaren lagapena, osasun etxe berria eraikitzeko. Jendaurrean jartzea\nXehetasun-azterketa, 1. poligonoko 518. lurzatian.\nAldaketa egituratzailea, Udal Planeko AR-3 SR-3D sektoreko 2. poligonoko 203. lurzatian. Hasierako onespena\nHitzarmena, Iruñeko Udalaren jabetzako I-48.4 lurzatiaren ehuneko zatiezina –ARS-3 (Arrosadia-Lezkairu) banaketa eremua birpartzelatzearen ondoriozkoa– zuzenean besterentzeko. Hasierako onespena\nIruña quiz jokoa 2021eko Aste Santuan. Laburpena\nIdentif. DDBN: 555382\n2020-2021eko ikasturtean jarduera osagarriak eta eskolaz kanpokoak egiteko dirulaguntzen deialdia. Epea luzatzea\n2020-2021eko ikasturtean ikasmaterial suntsikorra eta eskola-liburutegietako liburuak ikastetxeek erosteko dirulaguntzen deialdia. Epea luzatzea\nBarne Eraberritze eta Babeserako Plan Bereziko (BEBPB)\nUE-19 unitatea desjabetzeko proiektua, Coscolin labeko\nhiri-jarduketarako plan bereziaren eremuan\nUdal Planeko H-9 eta H-17 unitate morfologikoen birpartzelazioa aldatzeko proiektua. Behin betiko onespena\nUdal Planeko H-1 unitate morfologikoko H-1A eta H-1B lurzatien birpartzelazioa aldatzeko proiektua. Behin betiko onespena\nPeriodo de pago voluntarios de las tasas, precios públicos y canon comunales. Primer semestre 2021\nReclamación de deuda por impago del segundo plazo de la matrícula del curso 2020/2021 en la Escuela de Música Joaquín Maya\nComunicación de retirada de vehículo con grúa\nPeriodo de pago voluntario del impuesto sobre vehículos de tracción mecánica y tasa de vados 2021\nSolicitud de no sujeción al Impuesto sobre el Incremento del Valor de los Terrenos Urbanos\nCOMUNIDAD DE REGANTES DEL SECTOR XXII ARGA 4


Anuska Esnal - Wikipedia, entziklopedia askea.\nOrio, 1980 (40/41 urte)\nAnuska Esnal Oliden (Orio, Gipuzkoa, 1980) Orioko emakumezko bigarren alkatea izan da. Gizarte langintzan graduduna da, eta Gizarte Larrialdietarako Foru Zerbitzuko koordinatzailea zen Gipuzkoan, 2019ko maiatzaren 26ko hauteskundeen emaitzen ondorioz, Bildu koalizioaren izenean alkate hautatu zuten arte.\n2019ko udal hauteskundeetan, historian lehenengo aldiz, Euskal Herria Bildu koalizioak, 6 zinegotzi lortuta, EAJ/PNV alderdiari boto eta zinegotzi kopuruan gailentzea lortu zuen. PSE-EE eta ORAIN Orioko Aukera Independentea herri plataformak eserleku bana lortu zuten. 2019ko ekainaren 15ean, PSE-EEren eta ORAINen abstentzioekin, Anuska Esnal hautatu zen alkate.\n↑ «Udalaren osaketa» Orioko Udala Noiz kontsultatua: 2020-03-07.\n↑ «Anuska Esnal Olidenek hartu du alkate makila - Orio» Karkara.eus Noiz kontsultatua: 2020-03-07.\nAnuska Esnal Karkara aldizkariko artikuluetan (>30)\nOrriaren azken aldaketa: 31 martxoa 2021, 13:42.


AGINDUA, 2018ko urriaren 1ekoa, Ekonomiaren Garapeneko eta Azpiegituretako sailburuarena, sail honetako lanpostu bat -Nekazaritza eta Abeltzaintza Zuzendaritzaren goi-kargudunaren idazkaria, 520010 kodea, 66. Dotazioa- izendapen askez betetzeko deialdi publikoa iragartzeko dena.\nEkonomiaren Garapen eta Azpiegitura Sailean, Nekazaritza eta Abeltzaintza Zuzendaritzaren goi-kargudunaren idazkari lanpostua hutsik dagoenez (520010. kodea, 66. dotazioa), Euskal Funtzio Publikoari buruzko uztailaren 6ko 6/1989 Legeko 46.2 artikuluan xedatutakoari jarraituz eta Funtzio Publikoaren Zuzendaritzak aldeko txostena eman duelarik, eranskinean azaltzen den lanpostua izendapen askearen sistema erabiliz betetzeko deialdi publikoa iragartzea erabaki du sail honek. Hona hemen deialdiaren\nAipatutako langileek edozein administrazio-egoeratan egonda hartu dezakete parte deialdi honetan, honako egoeretan izan ezik:\nHautagaiek Ekonomiaren Garapen eta Azpiegitura Sailean langileen gaietan eskumena duen Zuzendaritzara bidali beharko dituzte eskabideak, agindu hau Euskal Herriko Agintaritzaren Aldizkarian argitaratu eta hurrengo egunetik 15 egun balioduneko epean. Eskabideetan datu pertsonalak eta orain daukaten destinoa adierazi beharko dute hautagaiek.\nHautagaiek eskaerarekin batera «curriculum vitae» aurkeztu beharko dute eta bertan honako hauek adierazi:\nDeialdi hau Ekonomiaren Garapeneko eta Azpiegituretako sailburuaren agindu baten bidez ebatziko da. Hori Euskal Herriko Agintaritzaren Aldizkarian argitaratuko da, eskabideak aurkezteko epea bukatu eta hurrengo egunetik gehienez hilabeteko epean.\nIzena: goi-kargudunaren idazkaria (520010. kodea, 66. dotazioa).\nSaila: Ekonomiaren Garapen eta Azpiegiturak.\nDerrigortasun-data: derrigortasun datarik gabe.\nEra berean, beharrezkoa izango da administrarien kidegoan urtebeteko esperientzia, edo, administrari laguntzaile kidegoan, urte biko esperientzia izatea.\nIkus: AGINDUA, 2019ko azaroaren 8koa, Ekonomiaren Garapeneko eta Azpiegituretako sailburuarena, zeinaren bidez iraungita deklaratzen baita Nekazaritza eta Abeltzaintza Zuzendaritzako lanpostu bat -goi kargudunaren idazkaria, 520010 kodea, 66. dotazioa- izendapen askez betetzeko prozedura.


David Fernandez prozesu subiranistaz, ustelkeriaz… eta Euskal Herriaz – KATALUNIAREN ERABAKIA\nINDEPENDENTZIA PROZESUA HIZPIDE\nby Jon Olano\nDavid Fernandez CUPeko parlamentaria.\nDavid Fernandez prozesu subiranistaz, ustelkeriaz… eta Euskal Herriaz\nKataluniako hauteskundeen harira, Antena3 telebista kateko saio batean elkarrizketatu dituzte talde politikoetako kideak; tartean, David Fernandez CUPeko parlamentaria. Kataluniako prozesu subiranistaz, ustelkeriaz eta abarrez mintzatzen da Fernandez kazetariarekin; baita Euskal Herriaz ere.\nETA babesten duen, ezker abertzalearen aldekoa den, Arnaldo Otegiren laguna den… galdera ugari egin dizkio kazetariak Euskal Herriaz. ETAren biktimek bere aitortza dutela dio Fernandezek, erantsiz ez dela ahaztuko “aipatzen ez diren” biktimez. Zentzu horretan, “indarkeria guztiak” arbuiatzen dituela nabarmendu du, eta ez duela bakarra gaitzetsiko.\n“Espainiako Estatuaren terrorismoaren aurkako borrokaren logika eroaren adibide bakarra jarriko dut: Egunkaria. Euskarazko egunkari bakarraren itxiera, bere zuzendariak torturatuak, Estrasburgoko epaitegiaren ebazpenarekin, eta Auzitegi Nazionalak absolbituak. Nork erreparatuko du min hori?”.\nLotura honetako 34:20 minututik 37:40ra bitartean hitz egiten du Fernandezek Euskal Herriaz.\nEBren Kataluniarekiko posizioa auzitan, gaztelaniazko erantzun batean akatsa egin ondoren\nKatalan independenteak, espainiar eta europear?


PribatutatsunPolitikaetaLegeOharra | Ttipi-Ttapa\nIzaera Pertsonaleko Datuen Babeserako abenduaren 13ko 15/1999 Lege Organikoak xedaturikoaren arabera, erran.eus-ek adierazten dizu bezero edo erabiltzaile berri bezala alta ematean jasotzen diren datu pertsonalak datuen fitxategian jasoko direla eta administrazio xedearekin eta eskainitako produktu edo zerbitzu berriei buruzko merkataritza informazioa bidaltzeko erabiliko direla, eta deskribaturiko helburu hori ez duen beste inolako tratamendurik ez zaiela emanen. Fitxategi horretan jasotako datuak zehatzak eta egungoak izanen dira, ahal neurrian bederen.\nerran.eus-ek cookie-ak erabiltzen ditu erabiltzaile bat eskarien galdetegietan sartzen denean edo erabiltzaile erregistratu gisa dendan sartzen denean. Cookie horiek soilik erabiltzaile anonimo bat eta bere ekipoa hartzen dituzte kontuan informazio prozesurako, izaera pertsonaleko daturen bat ekar lezakeen inolako erreferentziarik eman gabe. Izaera pertsonaleko daturen bat ekar lezakeen cookie-ren bat erabili behar bada, behar bezala jakinaraziko zaio erabiltzaileari, Izaera Pertsonaleko Datuen Babeserako abenduaren 13ko 15/1999 Lege Organikoak xedaturikoaren arabera. Behin erosketa amaitu ondoren, edo erabiltzaileak nabigatzailea ixten duenean, suntsitu egiten dira cookie-ak.\nNolanahi ere, ez baduzu datu hauek tratatzerik nahi, posta elektroniko bat bidal dezakezu info@ttipi.eus helbidera egoera horren berri emanez, edo bestela, gutun bat bidal dezakezu behean zehazten den helbidera. Horrek erran nahi du baja emanen zaizula erran.eus-en bezero gisa eta baita kontrataturiko zerbitzuetan ere.\nerran.eus-ek bere datu pertsonalak hirugarrenei ematea aurreikusten badu, erabiltzaileen baimena lortu beharko du aurretik datu horiek eman ahal izateko, eta dagozkion izena emateko galdetegi elektronikoetan edo antzeko beste bide batetik jakinaraziko zaie erabiltzaileei ematen diren datu horiek zein helbururekin erabiliko diren, eta zesiodunaren nortasunaren eta jarduera motaren berri emanen zaie halaber. Datu emate hori Europako Batasuneko kidea ez den beste lurralde bati egin behar bazaio, erran.eus-ek izaera pertsonaleko datuen babesari buruzko berariazko araudi osoa betetzeko konpromisoa hartzen du, datuen nazioarteko emate hori arestian aipaturiko araudi horretara egokitu dadin.\nNolanahi ere, datu horietan sartu, zuzendu, baliogabetu eta aurka egin ahal izanen da erran.eus-ekin harremanetan jarrita info@ttipi.eus posta elektronikoaren bidez, edo bestela, honako helbide honetara gutuna bidalita: Ttipi-Ttapa Fundazioa. Koskontako bidea, 07 – 1 | 31770 LESAKA (Nafarroa).\nerran.eus-ek ziurtatzen du datu pertsonalak dituzten fitxategiek betetzen dituztela enpresa horrek prestatu duen segurtasun dokumentuan zehaztutako segurtasun neurri guztiak. Era berean, ziurtatzen da, baimendu gabeko hirugarren pertsonen datu pertsonalen fitxategiarekiko sarbidea baztertuko dela, egungo teknologiak eskaintzen dituen segurtasun estandarrak beterik.\nErabiltzailearen nabigazioaren inguruan Ttipi-Ttapa Fundazioa, erran.eus webgunearen erakunde kudeatzaileak honako informazio hau soilik lortu eta kontserbatzen du gure web orriaren bisitariei begira:\nHornitzailearen domeinuaren izena (PSI) edo/eta sarean sartzeko aukera ematen dieten IP helbidea. Konparaziora, XXX hornitzailearen erabiltzaile bat xxx.es domeinuarekin edo/eta IP helbidearekin soilik identifikatuko dugu. Era horretan, estatistikak egin ditzakegu gure web orria maizen bisitatzen duten lurralde eta zerbitzarien inguruan.\nGure web orrian sartu den eguna eta ordua. Horrek aukera ematen digu jende ugarien zein ordutan sartzen den jakiteko, eta gure ordu gorietan saturazio arazorik gerta ez dadin beharreko egokitzapenak egiteko.\nGure web orrira eramaten dituen link-aren internet helbidea. Datu horri esker, gure zerbitzarira eramaten dituen banner eta loturen eraginkortasuna ezagutu ahal izanen dugu, emaitza hoberenak eskaintzen dituztenak bultzatu ahal izateko.\nSekzio bakoitzak egunean izaten duen bisitari kopurua. Horrek aukera ematen digu arrakasta handiena duten alorrak zein diren jakiteko eta haien edukia handitu eta hobetzeko, erabiltzaileek emaitza hobeak lor ditzaten. Eskuratutako informazioa erabat anonimoa da, eta inolaz ere ez da erabiltzaile zehatz eta jakin batekin lotuko.\nAzkenik, nabigatzailearen izena eta haren bertsioa lortuko dira, gure gunearen orrialdeen diseinua gehien erabiltzen diren nabigatzaileetara hobeto egokitu dadin, eta hala behar badu, bertan behera utziko dira erabiltzen ez diren nabigatzaileentzako orrialdeen diseinuak.\nerran.eus web gunearen erabilera eta jarduera arautzen dute Baldintza Orokor hauek. Informazio Gizartearen eta Merkataritza Elektronikoaren Zerbitzuen uztailaren 11ko 34/2002 Legeak aurreikusitakoaren arabera, jakinarazten da webgune hau Ttipi-Ttapa Fundazioak kudeatzen duela, IFK G31595473, Nafarroako Gobernuaren Fundazioen Erregistroan 48. zenbakiarekin inskribatua eta helbide soziala Nafarroan, Koskontako bidea, 07 – 1 | 31770 LESAKA (Nafarroa). Aurrerantzean ZERBITZU-EMAILEA.\nWebgune honetara sartzeak edo edozein modutan erabiltzeak erabilera Baldintza Orokor hauek guztiak eta, alde bakarretik, ZERBITZU-EMAILEAK edozein momentutan zehatz ditzakeenak onartzen direla erran nahi du. Horrenbestez, bisitari edota Erabiltzaile ororen ardura izanen da web gune honetara sartzen den bakoitzean indarrean dauden erabilera Baldintza Orokorrak arretaz irakurtzea. Beraz, erabiltzailea ez badator bat hemen xedaturiko edozein baldintzarekin, ez du web gune honetan sartu behar. Era berean, zerbitzu batzuk erabiltzeak erran nahi du ZERBITZU -EMAILEAK edozein unetan, berariazko izaeraz edo Erabilera Baldintza Orokor hauek ordezkatu edo osatzeko, zehatz ditzakeen Baldintza partikularrak, erresalburik gabe, onartzen dituela.\nerran.eus webgunearen bidez, ZERBITZU-EMAILEAK, berak edo zerbitzu eta edukien hornitzaile diren hirugarren pertsonek, Erabiltzaileen eskura jarritako eduki, zerbitzu, informazio eta datuetarako sarbidea emanen die Erabiltzaileei. ZERBITZU-EMAILEAK edozein unetan web gunearen aurkezpena, egituraketa eta kokalekua aldatzeko eskubidea izanen du, eta baita hartan jasotako eduki, produktu eta zerbitzuak aldatzeko ere.\n4. SARTZEKO BALDINTZAK\nOro har, webgunean dauden produktu eta zerbitzu desberdinen informaziorako sarbidea, eta nabigatzeko aukera librea eta doan izanen da, eta horrenbestez, Erabiltzaileei ez zaie erregistratzeko eskatuko eta ez dute datu pertsonalik eman beharrik izanen, ez eta giltza edo pasa hitzik jarri beharko. Hala eta guztiz ere, aldez aurretik erregistratu beharko da web gunearen atal batzuetara sartzeko. Eduki batzuetara sartzeko edo zerbitzuren bat erabiltzeko izaera pertsonaleko datuak eman behar direnean, horien egiazkotasuna, zehaztasuna, benetakotasuna eta indarraldia ziurtatuko dute Erabiltzaileek. ZERBITZU-EMAILEAK dagokien tratamendu automatizatua emanen die datu horiei duten izaera edo xedearen arabera, Pribatutasun Politikaren atalean zehaztutako Baldintza eta terminoetan. Adin txikikoek Zerbitzuak erabili ahal izateko, guraso, tutore edo legezko ordezkarien baimena beharko dute aldez aurretik, eta pertsona horiek izanen dira beren kargu duten adin txikikoak egindako ekintza guztien erantzuleak. Adingabeen ardura duten pertsona horiek izanen dute halaber haiek sarbidea izan behar duten eduki eta Zerbitzuak aukeratzeko erantzukizun osoa. Internetek adin txikikoentzako egokiak izan ez daitezkeen edukietarako sartzeko aukera ematen duenez, Erabiltzaileei jakinarazten zaie badirela bideak, eta zehatzago adierazteko, programa informatiko iragazkiak eta blokeatzen dutenak, eskura dauden edukiak mugatzeko aukera ematen dutenak eta, hutsezinak ez badira ere, bereziki egokiak dira adin txikikoei sarbidea kontrolatu eta mugatzeko.\n5. ERABILERA BALDINTZAK\nErabiltzaileak webgunea nahiz edukiak, produktuak eta zerbitzuak modu egokian eta legez erabiltzeko konpromisoa hartzen du, une bakoitzean aplikatu beharreko legeriaren, webgunearen Erabilera Baldintza Orokor hauen eta, oro har, onartutako moral eta ohitura onen eta ordena publikoaren arabera. Honelakorik ez du eginen Erabiltzaileak:\n1. Ez ditu webgunea edota edukiak baimendu gabeko moduan edo iruzurrez erabiliko legez kontrako eta Baldintza hauetan debekatutako helburu edo ondorioekin, hirugarrenen eskubide eta interesen kaltetan, edo zerbitzuen, ekipo informatikoen edo dokumentuen, artxiboen eta edozein ekipo informatikotan bildutako era guztietako edukien erabilera arrunta kaltetu, hondatu, gainkargatu, edo ekiditeko moduan;\n2. Ez da webgunean mugaturik dauden baliabide edo esparruetara sartuko edo sartzeko ahaleginik eginen, sarrera horretarako eskaturiko baldintzak ez baditu betetzen;\n3. Ez du webgunearen, hornitzaileen edo hirugarrenen sistema fisiko edo logikoetan kalterik eginen;\n4. Ez ditu sarean ZERBITZU-EMAILEAREN, hornitzaileen edo hirugarrenen sistema fisiko edo logikoetan kalteak eragin ditzaketen birus informatikoak edo beste edozein sistema fisiko edo logiko sartu edo zabalduko;\n5. Ez du ZERBITZU-EMAILEAREN, hirugarren hornitzaileen eta beste Erabiltzaileen datuetara sartzeko, horiek erabiltzeko edota manipulatzeko ahaleginik eginen;\n6. Ez ditu edukiak erreproduzitu edo kopiatu eta banatuko, eta ez dio edozein komunikazio modalitate publikoren bidez publikoari sarbidea emanen edo eduki horiek itxuraldatu edo aldatuko, dagozkion eskubideen titularraren baimenik ez badu edo hori egitea legeak baimentzen ez badu;\n7. Ez ditu jabetza intelektual edo industrialaren eskubideen inguruko oharrak eta ZERBITZU-EMAILEAREN edo edukietan sartutako hirugarrenen eskubideen gainerako identifikazio datuak ezabatu, ezkutatu edo manipulatuko, ez eta babeserako gailu teknikoak edo edukietan sar daitekeen edozein informazio mekanismo ere;\n8. Ez ditu edukiak lortuko edo lortzen saiatuko, kasuen arabera, ondorio honetarako bere eskura jarri direnak edo edukiak dauden web orrietan espres zehaztutakoak edo, oro har, webguneak edota edukiak kaltetu edo hondatzeko arriskurik ez dutelako Interneten erabili ohi direnak ez bestelako bideak edo prozedurak erabilita;\n9. Bereziki, eta azalpen gisa eta zehaztapen moduan, informazioak, datuak, edukiak, mezuak, grafikoak, marrazkiak, soinu edota irudi artxiboak, argazkiak, grabaketak, software eta, oro har, ondoren adierazten den beste edozein material ez transmititu, zabaldu edo hirugarrenen esku ez jartzeko konpromisoa hartzen du Erabiltzaileak: (a) Material horiek edozein modutan, konstituzioak, nazioarteko Itunek eta gainerako legeriak aintzat hartzen dituen oinarrizko eskubideen eta askatasun publikoen aurka badaude, gutxiesten badituzte edo eraso egiten badiete; (b) Delituzko jarduerak eta jarduera iraingarriak, difamagarriak, belzgarriak, bortitzak edo, oro har, legearen, moralaren eta orokorrean onartzen diren ohitura onen edo ordena publikoaren aurkakoak eragin, bultzatu edo sustatzen badituzte; (c) Sexu, arraza, erlijio, sinesmen, adin edo izaera arrazoiengatik jarduera, jokabide edo pentsamendu baztertzaileak eragin, bultzatu edo sustatzen badituzte; (d) Produktu, elementu, mezu edo/eta delituzko zerbitzuak, bortitzak, iraingarriak, kaltegarriak, apalgarriak edo, oro har, legearen, moralaren eta orokorrean onartzen diren ohitura onen edo ordena publikoaren aurkakoak jaso, edonoren eskura jarri edo horietara sartzeko aukera ematen dutenak; (e) Antsietate edo izu egoera onartezina eragiten edo eragin dezaketenak; (f) Osasunerako eta oreka psikikorako arriskutsuak edo kaltegarriak diren jarduerak eragin edo horiek egitera bultzatzen dutenak.\n6. JABETZA INDUSTRIALA ETA INTELEKTUALA\n6.1 Jabetza industriala Erabiltzaileak aintzat hartzen eta onartzen du webgunean sartutako edukien edota beste edozein elementuren jabetza industrial eta intelektualaren eskubide guztiak (inolako mugarik gabe kontuan harturik markak, logotipoak, merkataritza izenak, testuak, irudiak, grafikoak, diseinuak, soinuak, datu-baseak, software, fluxu diagramak, aurkezpena, “look-and-feel”, audio eta bideoa), ZERBITZU-EMAILEAREN edota hirugarrenen jabetzakoak direla soilik, eta horiek bakarrik dutela trafiko ekonomikoan erabiltzeko eskubidea. Inolaz ere, webgunean sartzeak ez du eragiten eskubide horien inolako uko egite, transmisio, lizentzia edo guztizko zesio edo zesio partzialik, espres alderantzizkoa zehazten denean izan ezik. Webgunearen Erabilerarako Baldintza Orokor hauek ez diete Erabiltzaileei webgunearen edota haren Edukien inguruan hemen espres aurreikusitakoaz bestelako erabilera, aldaketa, ustiapen, erreprodukzio, banaketa edo komunikazio publikorako eskubiderik ematen. Edozein eskubideren beste edozein erabilera edo ustiapen egin ahal izateko, aldez aurretik eta bereziki zeregin horretarako espres baimena eman beharko du ZERBITZU-EMAILEAK edo ukituriko eskubideen hirugarren pertsona titularrak. Edozein Erabiltzailek edo hirugarren batek kontsideratzen badu ZERBITZU-EMAILEAREN jabetzako webguneko edukiren batek bere jabetza intelektual edo industrialaren eskubideak urratzen dituela, hori jakinarazi beharko du info@ttipi.eus helbidean, honako hau adierazita: 1.- Ukiturikoaren edo, hala behar badu, haren izenean jarduteko baimena duen pertsonaren -ordezkaritza hori zein tituluren arabera duen jakinarazita-, izena eta deiturak, posta helbidea eta posta elektronikoaren helbidea (aurrerantzean erreklamatzailea). 2.- Erreklamatzailearen adierazpena, ustez urratu diren eskubideen titularra dela baieztatzen duena, haren sinadura, fisikoa edo digitala, barne. 3.- Ustez urraturiko jabetza intelektualaren eskubideek babesturiko edukien deskribapen zehatza, eta haien kokaleku zehatza web gunearen barnean. 4.- Erreklamatzailearen adierazpen espresa, edukiak ustez urraturiko eskubideen titularraren baimenik gabe erabili direla adierazten duena.\n6.2 Domeinu izenak, aurreko atalean aipaturikoaren ildo beretik, erran.eus domeinuaren izena eta gune honetara zuzenean sartzeko balio duten guztiak ZERBITZU-EMAILEAK kudeatuak dira. Horiek trafiko ekonomikoan gaizki erabiltzea haien erregistroak emaniko eskubideak urratzea izanen litzakete eta legezko araudian aurreikusitako bideetatik esetsiko dira.\n6.3 Egile eskubideak Edukiak, testuak, argazkiak, diseinuak, logotipoak, irudiak, soinuak, bideoak, animazioak, grabazioak, ordenagailu programak, kode iturburuak eta, oro har, gune honetan dagoen edozein sormen intelektual, eta gunea bera ere oro har, obra artistiko multimedia gisa, egile eskubide gisa babesten ditu jabetza intelektualaren alorreko legeak.\n6.4 Erabilera pertsonalak ZERBITZU-EMAILEAK Erabiltzaileei baimena ematen die webgunean sartutako edukiak edo/eta elementuak erabili, ikusi, inprimatu, jaitsi eta gordetzeko soilik erabilera pertsonal eta pribaturako eta irabazi asmorik gabe; baldin eta horien jatorria edo/eta egilea zein den adierazten bada eta, hala behar badu, titularren copyright ikurra edo/eta jabetza industrialaren oharrak agertzen badira. Erabat debekaturik dago elementu horiek merkataritza helburuarekin edo irabazi asmoz erabili, erreproduzitu, zabaldu edo/eta banatzea, eta baita aldatzea edo deskonpilatzea ere. Espres baimendurikoak ez diren beste edozein erabilerarako, gai diren eskubideen titularraren baimena lortu beharko da aldez aurretik eta idatziz.\n6.5 Ekintzen erreserba Webgune honen erabiltzaileak aipaturiko eskubide horiek errespetatzeko eta horien kalterako izan litekeen edozein jarduera baztertzeko konpromisoa hartzen du. Nolanahi ere, ZERBITZU-EMAILEAK dagozkion legezko baliabide edo ekintza guztiak erabili ahal izanen ditu bere bidezko jabetza intelektual eta industrialaren eskubideak babesteko.\nWebguneak estekatzeko baliabide teknikoak jartzen ditu Erabiltzaileen eskura eta horiek aukera ematen diete hirugarrenen edo/eta hirugarrenek kudeaturiko orrialdeetan edo/eta webguneetan sartzeko. ZERBITZU-EMAILEAK ez du orrialde horietan dagoen edukia egiaztatzen horietarako link bat zehazten duenean eta halaxe egiten du eduki horiek aplikatu beharreko legeria betetzen dutelako ustean. Halaz ere, ZERBITZU-EMAILEA ez da, inolaz ere, web orri horietan dauden produktu, zerbitzu, eduki, informazio, datu, artxibo eta beste edozein materialen erantzule, eta horiek ez ditu onartzen ezta bere egiten ere. Era berean, ez da erantzule, eta ez ditu onartzen ezta bere egiten material horietan egiten diren aldaketak. ZERBITZU-EMAILEAK ez du ziurtatzen eta ez du inolako erantzukizunik bere gain hartzen honako arrazoi hauengatik gerta litezkeen kalte eta galeren aurrean: (A) Estekaturiko guneen funtzionamendu, eskuragarritasun, irisgarritasun edo jarraipenagatik; (B) Bideren batetik estekaturik dauden guneetan kokaturiko informazio, eduki eta zerbitzuen mantenuagatik; (C) Estekaturiko guneetan dauden informazio, eduki eta zerbitzuen prestazio edo transmisioagatik; (D) Estekaturiko webguneetan dauden informazio, eduki eta zerbitzuen kalitate, zilegitasun, fidagarritasun eta erabileragatik, hirugarrenek atariaren bidez emaniko eduki eta zerbitzuei buruz xedaturikoaren baldintza berdinetan eta irismen berdinarekin. Egokitzat hartzen badu, edo agindu judizial edo administratiboak eskatuta, ZERBITZU-EMAILEAK aldatu eginen ditu aplikatu beharreko legeria urratzen edo/eta hirugarrenen eskubideak kaltetzen dituzten web orrietarako estekak.\n8. GARANTIAK ETA ERANTZUKIZUNA BAZTERTZEA\n8.1 Garantiak eta erantzukizuna baztertzea Atariaren funtzionamenduagatik ZERBITZU-EMAILEAK ez du webgunearen edo Link bat ezarri den gainerako webguneen funtzionamenduaren eskuragarritasuna eta jarraipena ziurtatzen. Era berean, ZERBITZU-EMAILEAK ez du inolaz ere erantzukizunik izanen honako hauetatik etor litezkeen kalte eta galeren aurrean: 1. Webgunea edo Linka ezarri den beste guneak eskuragarri ez egoteagatik edo horietan ezin sartu izateagatik; 2. Telefono lineetan, Internet sisteman edo jardunean ari den bitartean beste sistema elektronikoetan gertatutako akats edo gainkargen ondorioz webgunearen funtzionamendua eteteagatik edo oker informatikoak, telefono matxurak, deskonexioak, atzerapen edo blokeoak gertatzeagatik; 3. Webgunea Erabiltzaileen behar espezifikoetarako egokia ez izateagatik eta; 4. ZERBITZU-EMAILEAREN kontroletik kanpo, baimenik gabe tartean sartzeagatik hirugarren pertsonek eragin ditzaketen beste kalteengatik. Ez da ziurtatzen web gunean ZERBITZU-EMAILEAREN kanpoko hirugarrenek sartutako birusik eta beste elementurik egongo ez denik eta horiek Erabiltzaileen sistema fisiko edo logikoetan edo beren sistemetan bildutako dokumentu elektroniko eta fitxategietan aldaketarik eragingo ez dutenik. ZERBITZU-EMAILEAK hainbat neurri hartzen ditu web gunea eta edukiak hirugarrenen eraso informatikoen aurka babesteko. Halaz ere, ZERBITZU-EMAILEAK ez du ziurtatzen baimendu gabeko hirugarrenak sartuko ez direnik Erabiltzaileak egiten duen web gunearen erabilera motan edo erabilera hori egiten den baldintza, ezaugarri eta zirkunstantzietan. Horrenbestez, ZERBITZU-EMAILEA ez da, inolaz ere, erantzulea izanen baimendu gabeko sarrera horretatik etor litezkeen kalte eta galeren aurrean.\n8.2 Garantiak eta erantzukizuna baztertzea Erabiltzaileek zerbitzuen eta edukien Ataria erabiltzeagatik. ZERBITZU-EMAILEAK ez du, inolaz ere, erantzukizunik izanen Erabiltzaileek edo/eta hirugarrenek egin dezaketen web gune edo edukien erabileraren aurrean, ezta erabilera horretatik etor litezkeen kalte eta galeren aurrean ere. ZERBITZU-EMAILEAK ez du inolako erantzukizunik izanen Erabiltzaileek egiten duten zerbitzu eta edukien erabileratik etorritako era guztietako kalte eta galeren aurrean, edo Erabiltzaileek beren buruari buruz ematen duten informazioaren egiazkotasun, indarraldi, zehaztapen edo/eta benetakotasun ezak eragin ditzakeenen aurrean, eta bereziki, baina ez modu esklusiboan, Erabiltzaileak, atariaren bidez eginiko edozein eratako komunikazioan hirugarren baten nortasuna hartzeagatik etor litezkeen era guztietako kalte eta galeren aurrean.\n8.3 Garantiak eta erantzukizuna baztertzea Edukiengatik. ZERBITZU-EMAILEAK ez du, inolaz ere, erantzukizunik izanen honako arrazoi hauengatik etorritako kalte eta galeren aurrean: 1. Edukien legezkotasun, fidagarritasun, erabilgarritasun, benetakotasun, zehaztapen eta gaurkotasun ezagatik etor daitezkeen era guztietako kalte eta galerak direnean. 2. Edukiak edozein asmorako egokiak ez izateagatik eta sorturiko itxaropenak ez betetzeagatik.\n9. ESKATU EZ DIREN MERKATARITZA KOMUNIKAZIOAK POSTA ELEKTRONIKOAREN BIDEZ EGITEKO DEBEKUA ZERBITZU-EMAILEAK\nez du: 1. Erabiltzaileen daturik bilduko publizitatea egiteko xedean eta edozein eratako publizitatea eta jakinarazpenak bidaltzeko salmenta helburuekin edo merkataritza izaerako beste helburu batzuekin, aldez aurretik ez badu baimena eskatu eta baimen hori lortu; 2. Ez die aldez aurretik eskatu edo baimendu ez den beste edozein mezu bidaliko pertsona askori; 3. Ez du aldez aurretik baimendu ez den mezu elektronikoen katerik bidaliko; 4. Ez du zerbitzuen bidez lor daitekeen banaketa zerrendarik erabiliko; 5. Ez ditu banaketa zerrendatik bildutako datuak hirugarrenen eskura jarriko edozein helbururekin.\n10. ZERBITZUEN ALDAKETA ETA AMAIERA\nHasiera batean, gune honen iraupena mugagabea bada ere, ZERBITZU-EMAILEAK bere zerbitzuen prestazioa, osorik edo zati bat, edozein momentutan eta haren Erabiltzaileei aldez aurretik jakinarazi gabe, aldatu, bertan behera utzi edo amaitzeko eskubidea du. Era berean, ZERBITZU-EMAILEAK edozein momentutan aldatu ahal izanen ditu web gune honen erabilera Baldintzak.\n11. APLIKATU BEHARREKO LEGEA ETA JURISDIKZIOA\nLege espainiarrek arautzen dituzte Erabilera Baldintza Orokor hauek. ZERBITZU-EMAILEAREN webgunearen inguruan gerta litekeen edozein eztabaida, jurisdikzio espainiarraren aurrean bideratuko da, eta Iruñeko hiriko Auzitegi eta Epaitegien, eta hierarkia mailan haien gainetik daudenen mende geldituko dira aldeak, beste eskumen batzuei espres uko eginik horrelakorik baldin balute eta aipatutakoen desberdinak balira. Edozein gauza argitzeko, edo edozein eratako kexa, iradokizun edo aipamen egiteko modurik erraz eta eraginkorrena e-posta bat bidaltzea da info@ttipi.eus helbidera, edo bestela, honako telefono honetara deituta: 948 635458.\n(+34) 948 63 54 58


Divide et Impera | Martin Ttipia Kultur Elkartearen Bloga\nGure Herriko Historia, Iritzia 12 apirila, 2016 Comments: 2\nHalaxe dio erromatarrei esleitzen zaien lelo zahar batek, edo, hobe esanda, gizakia bezain zaharra den estrategia politiko baten izenak. Izan ere, oroimena dugunetik, Inperio eta konkistatzaile guztiek prozedura erraz eta eraginkor hau erabili ohi dute, ingurukoak menpean hartzeko: besteak beste, erromatarrek Lazioko eskualdea bereganatzeko, Karlomagnok saxoien eta danimarkarren kontra egiteko, espainarrek inken eta azteken inperioak akabatzeko, Napoleonek Europaren Ekialdeko Inperioak menperatzeko, britaniarrek India menperatzeko, edo Estatu Batuarrek Ipar Amerikako nazio indioak txikitzeko.\nBritaniar Inperioaren lurralde-antolaketa Indian (Iturria: http://www.atlasofbritempire.com)\nFinean, oso estrategia erraza eta merkea da: aurkakoa bat-batean erabat kontrolatu ordez (hau askotan garestia eta neketsua izaten da eta), bere barne zatiketak areagotu edo sortu, zati horietako batzuk hobetsi besteen kontra, eta itxaron… Aurkaria barne-gatazketan eta barne-eztabaidetan ahulduko da, eta laster menpean hartu ahal izango duzu, ia ahalegindu gabe, edo, muturreko egoera batean, aurkariak berak hala eskatuta: azken kasu honek erabateko garailea zarela esan nahi du.\nGogoeta hau burura etorri zitzaidan, Donostiako San Telmo Museoan joan den apirilaren 3ra arte San Adrian edo Lizarrateko pasabidearen inguruan antolatutako erakusketa bati buruzko informazioa irakurtzean. Hona hemen erakusketaren kartela:\nBestalde, irratian historialari bati (zoritxarrez, ez naiz haren izenaz oroitzen) zera entzun nion: bertako lehenengo aztarnak Bronze Garaikoak direla, garai hartan jadanik “Gipuzkoa eta Arabaren arteko pasabide garrantzitsua zelako”.\nBaina Lizarrate edo San Adriango pasabidea Gipuzkoarentzat baino ez zen garrantzitsua izan? Araba eta Gipuzkoa, Bronze Garaian, jadanik existitzen al ziren? Gipuzkoaren historia azken Glaziazioan hasten da, gutxienez?\nHalako astakeriak entzun eta pairatu behar izaten ditugu egunero: politikariengandik (euskal edo espainiar abertzaleak, berdin dio), komunikabideetan edo unibersitateko jendearengandik…. baina, baita ere, tabernako, laneko nahiz lagunarteko eguneroko hizketaldietan. Onar dezagun: urdailaraino irentsi dugu amua, eta ez gara horretaz bat ere jabetzen.\nHemen ez dago herririk, probintzi gehiketa baizik: probintziak edo herrialdeak betidanik hor egon dira, gaur bezalako antolaketa eta osaketa geografikoarekin. Kitto.\nOso logikoa da, beraz, PP-ko politikariek, “foralitatea” aipatzean, esan nahi dutena: Foru Aldundien eskumenei eustea, gure herriaren zatiketari eusteko. Aipatu beharrik ere ez dago pentsaera horren atzean ez dagoela tradizioarekiko inongo atxikimendurik, eta foralitate horren esanahia ez daukala jatorrizko esanahiarekin zer ikusirik. Espainiar ezkerreko alderdiek, bestalde, noizbehinka eredu honen kontra hitz eginez gero, ikuspegi jakobino batetik egiten dute, ezin da hori ahaztu. Ezkerrekoa naiz eskuinekoa, beraz, Espainiar ikuspegi batetik, probintzien paradigmarekiko atxikimendua oso ulergarria da.\nAskoz zailagoa suertatzen da, aldiz, paradigma honekiko fideltasun hertsia ulertzea, diskurtsoan gure herriaren askatasuna -era batean edo bestean adierazita- lehenesten omen duten alderdi eta lagunengan. Zenbat aldiz ez ote dugu “lurralde guztietako….” esamoldea behin eta berriro entzun? Zenbat aldiz, Euskadi edo Euskal Herria aipatu arren, agerizkoa da buruan Gipuzkoa eta Bizkaia edo, gehienez, EAE daukatela? Adibide askoz mamitsuagoak ez botatzearren…\nBerdin pentsatuko lukete hauek, pentsamolde honen oinarrian diren kontzeptu eta erakundeak aipatutako askatasun eta eskubide horien zapaltzaileek bultzatu zituztela barneratuko balute? Adibide gutxi batzuk baino ez: Durangaldea Bizkaian sartu zuten Diego López de Haro Bizkaiko Jaunak 1212-ko Navas de Tolosako batailan emandako laguntza saritzeko; Arabako Batzar Nagusiak 1463an sortuak izan ziren, Gaztelako Enrike IV.-aren ekimenez; gaur “Arabar Errioxa” izenarekin ezagutzen dugun eskualdea (aspaldiko “Sonsierra de Navarra”) 1486an sartu zen Araban, Fernando “Katoliko”-ak behartuta … eta abar luze bat. Horrela osatu dira gure probintziak edo lurraldeak.\nIdatzi honetan Fernando Aragoikoak Guardia eta bere eskualdeko herriak Arabako “Hermandad”-ean sartzeko agindua ematen zuen (Iturria: “Laguardia y sus Fueros”. Ernesto García de Cortazar (coord.). Ed. DFA-AFA, 2015)\nEzin da ukatu probintziak edo lurraldeak, eta haiekin lotutako erakundeak, garrantzitsuak izan direla gure historian. Eta, bereziki, Borboitarrek Foruen kontra bultzatutako eraso bortitza iraun zuen bitartean (18. eta, batez ere, 19. mendean Hegoaldean), bestelako erakundetzeren faltan, eraso horien aurreko defentsaren lidergoa haien esku egon zela.\nBaina ezin da ezta ere ukatu, jatorritik gaurdaino, Gaztela, Espainia eta Frantziako monarkiek euskal lurra eta euskal jendea kontrolpean edukitzeko lagun izandako haundikien tresna izan direla gehienetan. Motzean esanda: gure menpekotasunaren ondorioa eta islada dira, eta ez gure burujabetasunarena. Nola eraiki daiteke etorkizun aske bat, menpekotasunezko zimenduen gainean?\nHerri batek, haren zatiketa bere nortasunaren osagaia bihurtzen duenenean, eta ez egoera historiko huts bat, bere buruaz beste egiten ari da. Badirudi bide horretan buru-belarri goazela, eta atzera egiteko zantzurik gabe… noiz arte?\n← Lo nuevo sobre Iruña-Veleia\nJornada sobre Derecho Pirenaico →\nLuziano Agirre 5:27 pm 13 apirila, 2016 Reply\nComo siempre, un análisis excepcional el de Iñigo.Cuánta razón tiene…\nIñigo Larramendi 10:55 am 14 apirila, 2016 Reply\nEskerrik asko, Luziano.\nEman erantzun bat Luziano Agirre-ri Utzi erantzuna


MUTUALEX EPAIA 2020KO IRAILA\nBUROFAX BIDEZ JAKINARAZITAKO KALERATZEA. ZEIN DATATIK AURRERA HASTEN DA ZENBATZEN KALERATZEAREN EKINTZA ERABILTZEKO IRAUNGIPEN-EPEA?\nAUZITEGI GORENAREN URTARRILAREN 29KO 82/2020 EPAIAREN ANALISIA.\nLangileen Estatutuaren 55.1 artikuluak enpresaria behartzen du langileari idatziz jakinaraztera diziplinazko kaleratzea, eragiten duten gertaerak eta eraginen data idatziz jasota. Aldi berean, kaleratze horri uko egitera zuzendutako ekintza, Langileen Estatutuaren 59.3 artikuluaren arabera, langileak enpresaren jakinarazpenaren berri duenetik hurrengo 20 egun baliodunetan iraungitzen da, eta hasieran epe hori eten egiten du bide jurisdikzionalera jo aurretiko nahitaezko adiskidetzeak.\nHortik ondorioztatzen da adierazitako iraungipen-epearen zenbaketa hasten den egunaren garrantzia. Sarritan, jakinarazpen horren betebeharrak araututa datoz hitzarmen kolektiboetan, baina berariazko jarraibiderik edo aplikatu daitekeen arau konbentzionalik ez badago, ez da ezohikoa telegrama bezalako jakinarazpen bideak erabiltzea, edo, zehatzago esanda, Correosen Burofax zerbitzua erabiltzea.\nPosta-zerbitzuaren Burofaxa erabiltzen denean, ez da ezohikoa Correoseko langileak jasotzailea bere bizilekuan ez topatzea; kasu horretan, beste jakinarazpen saiakera batek huts egiten badu, zerbitzuaren bulegoetan jasotzeko hilabeteko epea dagoela adierazten duen oharra uzten da. Egoera horrek zalantzak sortzen ditu kaleratzearen ekintza erabiltzen hasteko epearen inguruan. Jakinarazpenaren data izango da edo, aitzitik, hilabeteko epean bulegoetan jaso den data?\nAuzi hori Auzitegi Gorenaren arlo Sozialeko Salaren 2020ko urtarrilaren 29ko epaian argitu da. Epai horrek argitu zuen kaleratzearen ekintzaren iraungipen-epea hasteko “dies a quo” bat datorrela burofaxa posta-bulegoan jasotzen den egunarekin. Auzitegi Gorenaren ustez, langilea kanpoan egoteagatik jakinarazpena bere bizilekuan jaso ez izanak ez du ezein kasutan ekartzen jokabide oztopatzaile edo jasotzearen kontrakoa; horretarako, Auzitegia Posta Zerbitzuen Erregulazio Araubidearen abenduaren 3ko 1829/1999 Errege Dekretuari lotzen zaio. Bertan xedatzen denez, jasotzailea bere bizilekuan ez badago, abisu bat utziko zaio, eta bidaltzailea nor den eta dagokion posta-bulegoan jasotzeko hilabeteko epea duela adieraziko zaio.\nBaloratu den kasu zehatzean, instantziako epaiak zein Madrilgo Justizia Auzitegi Nagusiak emandakoak iraungita deklaratu zuten ekintza. Izan ere, abisuaren data jo zuten zenbaketa hasteko datatzat, eta Auzitegi Gorenaren epaiak ezeztatu egin zuen irizpide hori; horren arabera, epe hori bat dator posta-bulegoan jasotako epearekin, abisuaren datatik 28 eguneko aldea baitzegoen.


“Zerbitzua euskaraz” ziurtagiria lortu dugu | LAB SINDIKATUA\nIdazkaritzak Euskara Idazkaritza “Zerbitzua euskaraz” ziurtagiria lortu dugu\n“Zerbitzua euskaraz” ziurtagiria lortu dugu\nLABek mailaz igo du eta “Zerbitzua euskaraz” ziurtagiria jaso du, Bai Euskarari Ziurtagiriaren Elkartearen eskutik. Kongresualdi honetarako ezarri genuen helburua maila hau eskuratzea izan zen, eta bide horretan egin dugu lan azken bost urteetan. Hala, gure zerbitzu osoa euskaraz eskaini ahal izateko tresnak sortu ditugu, bitartekoak partekatu ditugu lankideekin eta eremu berrietan hausnarketak egin eta irizpide berriak adostu ditugu.\nBai Euskarari Ziurtagiriaren Elkarteko zuzendari Rober Gutierrezek eman dio ziurtagiria LABeko idazkari nagusi Ainhoa Etxaideri. Sindikatuko Euskara arduradun Edurne Larrañagak lagundu die agerraldian. Euskara normalizatzeko bidean lan mundua euskalduntzea ezinbestekoa dela nabarmendu dute hiruek, eta Bai Euskarari Ziurtagiria tresna lagungarria dela funtzionamendua euskalduntzeko: auto-diagnosia egiteko aplikazioa, erakundearen hizkuntza egoeraren jarraipena, urratsak emateko akonpainamendu zein aholkularitza…\nEtxaidek adierazi du Hizkuntza Politikan LABek adostutako irizpideak betetzeko tresnak sortu ditugula, eta lanean jarraituko dugula sindikatuaren erabateko euskalduntzea lortu arte. Hainbat eskualde edo sektoretan lana euskaraz egiten dugula azaldu du, eta sindikatu osoan lana euskaraz egiteko eskubidea modu sistematizatu zein kohesionatuan bermatu bitarteko urratsak ematen jarraituko dugula berretsi du.\nEuskarak ere Euskal Estatua behar du, lan mundua euskalduntzeko tresnak langileon eskura izan ditzagun eta hizkuntza politika eraginkorrak susta daitezen. Bai Euskarari ziurtagiria horren erakusle bat da. Izan ere, edozein estatuk du erakunde bat bere hizkuntza ofizialean jarduten duen ziurtatzeko baliabide propioak.


Bertsularitza — Euskal kultur erakundea\nEuskal kulturaren zutabea eta ahozko euskal literaturaren adar nagusienetariko bat. Bat-batekoan ala idatziz, ostatuan, plazan edo txapelketetan, bertsulariak inprobisatzen du proposatua zaion gaia landuz, doinuari segituz eta errimak errespetatuz.\n2017ko Euskal Herriko Txapelketa Nagusia (Argazkia: CC-BY-SA - Dani Blanco, Argia.eus)\nBeste herrialde batzuetan desagertzear dagoen ohitura zahar honek Euskal Herrian harrigarriko garapena hartu du batez ere txapelketen sortzearekin XX. mendean, eta 1980. hamarkadatik transmisioa segurtatua izan delarik bertsu-eskolen bidez eta saio antolaketen sustatzearekin.\nBertsularitzaren bilakaerak erakusten du arte honek garatzen eta kodifikatzen jakin duela.\nBultzada handi bat ezagutu du horrela bertsularitzak Euskal Herrian eta gogoan ditugu oraino bertsulari ospetsu batzuen izenak.\nHauen ondotik, XXI. mende hastapen honetan, belaunaldi gazteak jarraitzen du berea ekarriz.\nTransmisiotik eta tradiziozko saioetatik at, sorkuntza eremutan dabil bertsularitza uztartu nahian beste arte motekin (dantza, musika). Bertsularitza garai modernoetan ongi txertaturik dagola adiearazle!\nBertsularitza nazioartean ezagutzera emateko xedea duen ikus-entzunezkoa da "What is bertsolaritza?". Bertsularitzaren testuingurua azaldu eta bere deskribapena egiteaz gainera, bertsuaren sormen prozesua bera ere azaltzen du 20 minutuko ikus-entzunezkoak.\nEtxepare Institutuak Joxerra Garziak (idazlea, kazetaria eta Euskal Herriko Unibertsitateko irakaslea) idatzitako "Bertsolaritza" liburuxka argitaratu du bertsio numeriko hirueledun batean, euskaraz, gazteleraz eta inglesez. Dohainik deskarga daiteke PDF formatuan.\nBertsularitzaren munduko Ipar Euskal Herriko hainbat eragile (bertsulariak, ikerlariak, gai-emaileak, antolatzaileak...) elkarrizketatu ditugu azken urte hauetan. Elkarrizketa horien artxiboak zure esku daude.\nIpar Euskal Herriko bertsularitza (Lapurdi, Baxe Nabarre, Xiberoa, Bertsularien Lagunak, Xi - La - Ba xapelketa)\nBertsularia eta emaztea bertsularitzan\nBertsuaren arauak (doinua, neurria, errima, ditxolaria eta koplaria)\nBilatzaile berria du Bertsolaritzaren Datu Baseak | 2019-02-19, Bertsozale Elkartea 2019/02/19\nBertsu afaria 2019/11/22\nBertsu saioa Aitor Sarasuaren omenez 2019/11/24\nIdazketa jokoaren emaitza 2019/11/27\nAmets Arzallus + Andoni Egaña + Sebastian Lizaso 2019/11/30


Fairfax konderria (Virginia) - Wikipedia, entziklopedia askea.\nFairfax konderriaren kokapena AEBtan\n38°50′N 77°17′W / 38.83°N 77.28°W / 38.83; -77.2838°50′N 77°17′W / 38.83°N 77.28°W / 38.83; -77.28\n1.012,6 km2 (%96.24)\n39,57 km2 (%3.76)\nFairfax konderria (ingelesez: Fairfax County) Virginiako konderri bat da, Ameriketako Estatu Batuetan. Hiriburua Fairfax da. 2010eko zentsuaren arabera 1.081.726 biztanle zituen, Fairfax kilometro koadroko azaleran.\nFairfax konderriak 1.052,17 kilometro koadro ditu. Horietatik 39,57 ura dira. Beste 1.012,6 lurra dira. Biztanleria dentsitatea 1028,09 da.\n2010eko zentsoan bizi ziren 1.081.726 pertsonetatik 759.104 txuriak edo hispanoak dira. Horietatik hispano edo latino kategorian 168.482 dira. 96.078 beltzak edo afroamerikarrak. 1.843 amerikar natiboak ziren eta 779 Hawaii edo Pazifikoko irletako natiboak. 188.737 asiarrak ziren. Bestelako arraza bat kategorian 3.359 biztanle daude. Bukatzeko euren burua arraza bat baino gehiagotan 31.826 pertsonek kokatzen zuten.


Nola eguneratu TomTom GPS bat doan | la-manette.com\nNola eguneratu TomTom GPS bat doan\nTomTom zure autoan edukitzeko gailu oso praktikoa da. Azkena eta bikainena eros dezakezu, edo agian orain 10 urte TomTom nabigazio gailua daukaten horietakoa zara. Zure TomTom GPS gailu mota edozein dela ere, aldian-aldian eguneratu behar da, azken mapak eta softwareak izan ditzazun. Ez kezkatu, TomTom nabigazio-gailu bat eguneratzen jakitea nahiko lan erraza da.\nGPS eta satelite bidezko nabigazio-sistema guztiak aldian-aldian eguneratu behar dira nabigazio zehatzena bermatzeko. Beti daude errepide berriak eraikitzen eta, beraz, jarraibide azkarren eta egokienak lortzeko, komeni da dena eguneratuta egotea.\nZergatik eguneratu TomTom?\nSoftware eguneraketak - Zure TomTom-en sistema eragilea azken bertsioan mantenduz, ezagutzen diren akats guztiak ezabatuko direla ziurtatu dezakezu. Nabigazio-gailu eguneratu batek erabiltzaile-esperientzia leun eta azkarra eskaintzen jarraitu beharko luke.\nMapen eguneraketak - Zure TomTom-en mapak eguneratuta mantenduz, nabigazio-ibilbide onenak lortzen ari zarela ziur egon zaitezke.\nArtikulu honek TomTom GPS bat doan nola eguneratzen irakatsiko dizu, bi aldeetan eguneratuta dagoela ziurtatuz!\nNola eguneratu TomTom WiFi bidez\nTomTom bateragarri bat baduzu WiFi, ez duzu zure ordenagailura konektatu behar USB kable batekin. Zure etxeko edo bulegoko WiFi sarera konektatzea gomendatzen dizugu. Interneteko sare publiko bat erabiltzeak, hala nola hoteletan, kafetegietan eta abarretan aurkitzen direnak, askoz gehiago beharko da beharrezkoak diren eguneratze guztiak deskargatzeko.\nIrakurri ere: Bouygues bbox urrutiko aginteari buruz jakin behar duzun guztia\nNahiago duzun WiFi sarera konektatu ondoren, TomTom-ek konexio hori gogoratuko du, eta horrek esan nahi du hurrengo eguneratzea errazagoa eta azkarragoa izango dela.\nZure TomTom eguneratzeko, egin hau:\nKonektatu zure TomTom WiFi-ra\nHasi saioa zure TomTom kontuan\nKonektatu elikadura-iturri batera (hau da, konektatu!).\nNola eguneratu TomTom USB bidez\nEz baduzu WiFi sarerako sarbiderik edo WiFi gaitutako gailurik ez baduzu, GPSa egunera dezakezu ordenagailura konektatuz. USB bidez eguneratzeko, zure MyDrive Connect kontuan saioa hasi behar duzu.\nMyDrive Connect zure ordenagailuan instalatuta ez badago, mesedez cliquer ici argibide gehiago lortzeko.\nZure TomTom USB bidez eguneratzeko, jarraitu urrats hauek:\nHasi saioa MyDrive kontuan\nKonektatu TomTom ordenagailura USB bidez.\nSartu zure GPSaren menu nagusira\nJoan Ezarpenak - Eguneraketak eta Elementu berriak atalera\nEguneratu behar den moduan\nEguneratzea amaitzen denean, jakinarazpen bat jasoko duzu TomTom-en pantailan. Orain segurtasunez deskonekta dezakezu zure GPS gailua ordenagailutik.\nTomTom modelo zaharragoak eguneratzen\nDuela urte batzuk, TomTom-ek zalaparta sortu zuen gaur egun zaharkituta zeuden TomTom modeloetarako laguntza eten zuela iragarri zuenean. Hau gailu hauek "bizitza osorako eguneraketak" saltzen ziren arren. Iragarpen hau TomTom 60 modelo ezberdin baino gehiagorentzat izan zen benetan!\nIrakurri ere: Fall Guys sistema-eskakizunak: zehaztapenak, kontrolagailuak eta gehiago!\nTomTomek azaldu duenez, gailu zaharragoek ezin izan dituzte azken mapa eguneraketak erabili memoria espazio nahikoa ez dagoelako. Beste era batera esanda, ezin dute prozesatu informazio berriena eta zehatzena emateko behar den informazio osagarria.\nAntza denez, "bizitzarako eguneratzeak" terminoak GPS gailuaren bizitza erabilgarriari soilik egiten dio erreferentzia. Beste era batera esanda, hauek ez dira zure GPSrako mapen eguneraketak eta bizitza osorako euskarria. Iragarki honek erabiltzaile kopuru handi bat etsi zuen, batez ere dendari batzuek oraindik zaharkituta dauden gailu hauek saltzen dituztelako. Bilaketa azkarra eginez gero, oso zorigaiztoko jabeak aurki ditzake TomTom komunitateko eztabaidetan.\nTomTom berri bat erosteko asmoa baduzu, garrantzitsua da aldiro eguneraketak eman diezazkizukeen gailu bat aukeratzea. Gailu hauek jada ez dira onartzen, beraz, ez zenuke horiek erostea kontuan hartu behar:\nXXL IQ ibilbideak (RY / RW / RX / GL)\nHASI (XA / XB / XC / XD / XF / XH)\nERRAZA (XI / XJ / XK / XL)\nGO 1000 (TD / TB)\nGO 1005/2050 (SF / SB)\nVIA 110 (AG) / 130/135 (AV)\nVIA 160/260/280/120 (AN / AU / FM)\nXXL SERIE KLASIKOA (GQ)\nGO 720 (M9)\nGO 740 (WR / WL)\nHASIERA 40 (GT) / 50/55 (GU)\nONE IQ ROUTES (P1 / PS / P2 / PU)\nONE 140 (PM)\nVIA 225 / All Blacks Edition (BK)\nVIA 110 (AG)\nGO 910 (V7)\nVIA 160 (AI)\nVIA 220 (AR)\nVIA 125 (BG)\nVIA 180 (BH)\nVIA 1530/1535 (BM)\nGO 820 (FA)\nGO 825 (FB)\nVIA 180 (FP)\nGO 730 (J5)\nGO 930 (J6)\nGO 7000 (LF)\nGO 9000 (LG)\nGO 920 (M8)\nXXL 540 WTE SERIE (RZ)\nGO 1005 (SE)\nGO 1005 (IS)\nGO 1005/2050 (SQ/SR)\nGO 2535 (SL)\nGO 2535 (SM)\nGO 2535 (SN)\nGO 1050/2050 (SP)\nIrakurri ere: Zergatik pertsona batzuek nahiago dituzte kontrolagailuetan alderantzizko kontrolak\nThe Sims 4 pakete osoa doan deskargatu\n10 jokoen diseinurako aholku garatzaile berrientzat\nNetflixek mugikorretarako bi joko berri kaleratzen ditu; 'Arcanium: The Rise of Akhan' eta 'Krispee Street'\nIritzia: Hau ez da kontsola gerra bat, edukien gerra bat da\n2021ean Pokemon jokoen salmentak serierako onenak dira Urrezko eta Zilarrezko abian jarri zirenetik\nPaths: Beatrice's Adventure 16 urteko neska baten bizitzan oinarritutako aukera eta ondorioen hurrengo joko bat da, Google Play-n sarbide goiztiarran eskuragarri.\n5G hegazkinaren errenkada: Erresuma Batuko hegazkinak inoiz irakite puntura iritsi behar ez zen AEBetako gatazkan harrapatu litezke | Albiste zientifiko eta teknikoak